AμεA - Άτομα με Αναπηρία - Δικαιώματα και Παροχές: 06/15/16\nΣτο Νοσοκομείο μεταφέρθηκε νωρίτερα υπάλληλος του Δήμου Πρέβεζας ο οποίος παρασύρθηκε από Ι.Χ..\nΤο περιστατικό σημειώθηκε στην πλατεία του Αγ. Γεωργίου στις εργατικές κατοικίες.\nΥπάλληλοι του Δήμου εκτελούσαν εργασίες καθαρισμού στην πλατεία όταν, σύμφωνα με τα όσα έγιναν γνωστά από μαρτυρίες κατοίκων της περιοχής, Ι.Χ. επιχείρησε οπισθοπορεία με αποτέλεσμα να παρασύρει και να τραυματίσει έναν από αυτούς που εκείνη την ώρα βρίσκονταν στον δρόμο.\nΤον τραυματία παρέλαβε ασθενοφόρο, ενώ είχε τις αισθήσεις του.\nΤι προκύπτει από την έρευνα στο αυτοκίνητο του Μαυρίκου\nΟ εκδότης ήταν σε κατάσταση που δεν μπορούσε να αντιδράσει.\nΣυμπληρώνεται το παζλ για την αιτία που πήρε φωτιά το αυτοκίνητο του Μαυρίκου και ο γνωστός εκδότης βρήκε τραγικό θάνατο.\nΕμπειρογνώμονες πραγματοποίησαν σήμερα έλεγχο του καμένου αυτοκινήτου.\nΑπό τη μέχρι στιγμής έρευνα προέκυψαν τα εξής πορίσματα, όπως μετέδωσε το Mega:\nΟι αρχές έχουν στη διάθεσή τους στοιχείο που δείχνει ότι ο Μαυρίκος ήταν σε τέτοια κατάσταση όταν μπήκε στο αυτοκίνητο που ενδεχομένως να μην μπορούσε να αντιδράσει. Αυτό θα πιστοποιηθεί και από τις τοξικολογικές εξετάσεις, σημειώνει αστυνομική πηγή.\nΤο δεύτερο στοιχείο είναι πως η ζώνη ήταν δεμένη.\nΕπιπλέον, βρέθηκε κομμάτι από το τζάμι του συνοδηγού το οποίο δεν είχε ίχνος καπνού. Αυτό σημαίνει ότι ο Μαυρίκος είχε το χρόνο να φτάσει μέχρι την πόρτα του συνοδηγού, να την ανοίξει και να σωθεί.\nΤέλος, απομακρύνεται το ενδεχόμενο της δολιοφθοράς.\nΑξίζει να σημειωθεί ότι ορισμένα εξαρτήματα του αυτοκινήτου θα εξεταστούν κι από την εταιρεία Porche, κατόπιν σχετικού της αιτήματος.\n«Ο Μαυρίκος δεν ήταν σε θέση να οδηγήσει»\nΟι αστυνομικοί έχουν στοιχεία-φωτιά για την φυσική και παθολογική κατάσταση του.\nεριπλέκεται το μυστήριο για τις συνθήκες του θανάτου του εκδότη Παναγιώτη Μαυρίκου, ο οποίος βρήκε τραγικό θάνατο μέσα στο αυτοκίνητό του στην Αττική Οδό.\nΝέα στοιχεία προέκυψαν από την έρευνα που έχουν πραγματοποιήσει οι εμπειρογνώμονες. Σύμφωνα με όσα διέρρευσαν, ο Παναγιώτης Μαυρίκος ενδεχομένως να μη βρισκόταν σε κατάσταση να αντιδράσει, ενώ δεν μπορεί να εξακριβωθεί αν φορούσε τη ζώνη ασφαλείας, ή αν την είχε περασμένη πίσω από την πλάτη του στην ειδική θήκη, προκειμένου να μην ενοχλείται από το καμπανάκι ειδοποίησης.\nΣύμφωνα με το Mega οι αρχές έχουν ένα στοιχείο το οποίο αποδεικνύει ότι ο Παναγιώτης Μαυρίκος ήταν σε τέτοια κατάσταση όταν μπήκε στο αυτοκίνητο που ενδεχομένως και να μην μπορούσε να αντιδράσει σε οτιδήποτε και αν συνέβαινε στη διαδρομή. Οι αρχές εκτιμούν ότι αυτό θα πιστοποιηθεί και από τις ιστολογικές εξετάσεις τα αποτελέσματα των οποίων αναμένονται τις επόμενες 10-15 ημέρες.\nΌπως γράφει ο Ελεύθερος Τύπος οι αστυνομικοί έχουν στοιχεία-φωτιά για την φυσική και παθολογική κατάσταση του Μαυρίκου. «Όποιος γιατρός και να τον εξέταζε, το πρώτο πράγμα που θα του επεσήμαινε θα ήταν να μην οδηγήσει» ανέφερε αξιωματικός της αστυνομίας στην εφημερίδα.\nΜιλώντας στην τηλεόραση του Alpha η μητέρα του Παναγιώτη Μαυρίκου είπε ότι ο γιος της μετά τη σύλληψή του για την υπόθεση των εκβιασμών είχε υποστεί νευρικό κλονισμό και έπαιρνε βαριά φαρμακευτική αγωγή. Οπως μάλιστα είπε του έδιναν εν αγνοία του πολύ ισχυρά φάρμακα, που του έριχναν την πίεση στο 4, χωρίς να το γνωρίζει ο προσωπικός του γιατρός. «Ρωτάμε ποιος γιατρός τα έγραψε» λέει η μητέρα του.\nΌπως χαρακτηριστικά ειπώθηκε, «οποιοσδήποτε και να ήταν στη θέση του οδηγού, θα είχε την ίδια κατάληξη», εξαιτίας όσων παρουσίασε το αυτοκίνητο. Με αυτόν τον τρόπο εξηγεί η αστυνομία τα 30 δευτερόλεπτα που υπάρχει κενό, αλλά και τις πέντε φορές που προσέκρουε το αυτοκίνητο στο διαχωριστικό, στηθαίο.\nΔεύτερο συμπέρασμα είναι ότι η ζώνη βρισκόταν κουμπωμένη στην ειδική θέση που προβλέπεται. Ωστόσο, δεν έχει εξακριβωθεί αν ο Παναγιώτης Μαυρίκος φορούσε τη ζώνη, ή απλώς την είχε περάσει πίσω από την πλάτη του.\nΈνα τρίτο στοιχείο που προέκυψε, αφορά ένα κομμάτι από το τζάμι της πόρτας του συνοδηγού. Στο κομμάτι αυτό δεν βρέθηκαν ίχνη καπνού, γεγονός που, για τους αστυνομικούς, σημαίνει ότι ο Παναγιώτης Μαυρίκος είχε στη διάθεσή του το χρόνο να απεγκλωβιστεί από το αυτοκίνητο, βγαίνοντας από τη θέση του συνοδηγού.\nΌπως έγινε γνωστό, ένας μεγάλος αριθμός εξαρτημάτων του αυτοκινήτου θα εξεταστεί και από την κατασκευάστρια εταιρεία. Διευκρινίστηκε, ωστόσο, ότι βάσει των στοιχείων που έχουν συγκεντρωθεί, απομακρύνεται το ενδεχόμενο της δολιοφθοράς.\nΤο κλειστό του ΟΑΚΑ από χτες ονομάζεται και επισήμως «Νίκος Γκάλης»\nΑναρτήθηκε στη «Διαύγεια» η απόφαση για την ονοματοδοσία του ολυμπιακού κλειστού γυμναστηρίου.\nΑναρτήθηκε στη «Διαύγεια» χτες, 14 Ιουνίου 2016, ανήμερα της 29ης επετείου της κατάκτησης του Ευρωμπάσκετ του 1987 από την Εθνική μας ομάδα, η απόφαση για την ονοματοδοσία του ολυμπιακού κλειστού γυμναστηρίου του ΟΑΚΑ σε «Νίκος Γκάλης». Όπως αναφέρει σε ανακοίνωσή του το υπουργείο Πολιτισμού και Αθλητισμού: «Με την επίσημη δημοσίευση υλοποιείται πλήρως και τυπικά η απόφαση της Κυβέρνησης και του Πρωθυπουργού, να τιμηθεί ο αθλητής που άλλαξε το ρου της ιστορίας στο ελληνικό μπάσκετ και άφησε το στίγμα του στο διεθνές στερέωμα του αθλήματος».\nΗ ανακοίνωση αναφέρει: «Το κλειστό ολυμπιακό γυμναστήριο μπάσκετ του ΟΑΚΑ από σήμερα ονομάζεται επισήμως «Νίκος Γκάλης», η δε πανηγυρική τελετή ονοματοδοσίας πρόκειται να προγραμματιστεί άμεσα».\nΟ Υφυπουργός Πολιτισμού & Αθλητισμού κ. Σταύρος Κοντονής, υπογράφοντας την απόφαση έγκρισης της πρόσφατης ομόφωνης απόφασης του Δ.Σ. του ΟΑΚΑ, δήλωσε:\n«Η απόφαση του Πρωθυπουργού και της Κυβέρνησης έγινε πράξη και η ελληνική κοινωνία απέδωσε σ΄ ένα κορυφαίο αθλητή και παράδειγμα προς μίμηση για τη νεολαία την τιμή που από ετών όφειλε.\nΠλέον, θα μνημονεύουν όλοι καθημερινά, εντός κι εκτός συνόρων, έναν ‘Έλληνα αθλητή, που παραδειγμάτισε με τον βίο του, κατέστη διαχρονικό πρότυπο με την αθλητική του επίδοση, γέμισε τα γήπεδα με μικρά παιδιά , θεμελίωσε το μέλλον του μπάσκετ στη χώρα και κυρίως αποτελεί ακόμα και σήμερα σημείο αναφοράς κι εθνικής υπερηφάνειας για όλους Έλληνες».\nΟι εξελίξεις στην υπόθεση της δολοφονίας του 14χρονου από τον συμμαθητή του\nΝέα μαρτυρία για τον 14χρονο δράστη: Ήταν επιθετικός και με άλλα παιδιά\nΟ 14χρονος δράστης που σκότωσε με μαχαίρι το συνομήλικό του στη Γέφυρα Θεσσαλονίκης είχε υπάρξει επιθετικός και με άλλα παιδιά στο παρελθόν, σύμφωνα με όσα δήλωσε μία κάτοικος του χωριού, μιλώντας στο MEGA.\n«Το παιδάκι αυτό ήταν επιθετικό. Υπήρξε ένα περιστατικό και με το δικό μου παιδί, στο σχολείο, του επιτέθηκε από πίσω, το έσπρωξε με μεγάλη δύναμη με αποτέλεσμα να πέσει κάτω, να χτυπήσει και να σκίσει τα ρούχα του. Το παιδί προφανώς έχει κάποιο θέμα» ανέφερε η γυναίκα.\nΔικηγόρος 14χρονου: Δεχόταν ψυχολογική καταπίεση από φίλους και συμμαθητές του\n«Το παιδί βρίσκεται υπό την επήρεια ψυχολογικού σοκ».\nΥπό την επήρεια ψυχολογικού σοκ βρίσκεται ο 14χρονος που φέρεται να δολοφόνησε τον συνομήλικο φίλο του, όπως δήλωσε ο δικηγόρος του, Θεόδωρος Σιμόπουλος, μιλώντας στο Mega.\n«Ο ίδιος είναι σοκαρισμένος, βρίσκεται υπό την επήρεια ψυχολογικού σοκ. Δεν έχει αντιληφθεί ακόμη τη σοβαρότητα και την τραγικότητα όλης αυτής της ιστορίας», δήλωσε ο ίδιος και πρόσθεσε πως «κατά τις συζητήσεις μας, δήλωσε βαθιά μετανιωμένος για την πράξη αυτή. Μάλιστα είπε χαρακτηριστικά: “μακάρι να μπορούσα να γυρνούσα το χρόνο πίσω”».\nΕρωτώμενος για το ενδεχόμενο ο 14χρονος να είχε δεχτεί bullying από το θύμα κι άλλα παιδιά, ο δικηγόρος δήλωσε ότι δεν τον αντιπροσωπεύει η έκφραση bullying.\n«Δεν είναι μια περίπτωση που μπορώ να πω ότι υπήρχε μια βίαιη συμπεριφορά από την πλευρά των φίλων του. Όμως, υπήρχε μια ψυχολογική καταπίεση από την πλευρά των φίλων και συμμαθητών του για ένα μεγάλο διάστημα, αυτό φαίνεται, αυτό είπε και ο ίδιος», τόνισε ο κ. Σιμόπουλος.\nΈφυγε από το χωριό του ο 14χρονος που δολοφόνησε τον φίλο του\nΒαρύ το κλίμα στη Γέφυρα Θεσσαλονίκης μετά την αποτρόπαιη δολοφονία.\nΜετά την επί δυόμισι ώρες απολογία του, αφέθηκε ελεύθερος ο 14χρονος που σκότωσε με μαχαίρι το συνομήλικο και φίλο του στη Γέφυρα Θεσσαλονίκης.\nΣτον ανήλικο δράστη επιβλήθηκαν οι περιοριστικοί όροι της ανάθεσης υπ' ευθύνη επιμέλειας στους γονείς του πράγμα που σημαίνει πως οτιδήποτε καν αν συμβεί μέχρι τη δίκη θα είναι υπεύθυνοι οι γονείς του, του απαγορεύθηκε η μετάβαση και η διαμονή στη Γέφυρα ενώ κρίθηκε υποχρεωτικό να παρακολουθήσει ειδικό ψυχολογικό πρόγραμμα.\nΌπως έγινε γνωστό, η ανακρίτρια προσανατολίζεται το επόμενο χρονικό διάστημα να διατάξει τη διενέργεια παιδοψυχιατρικής πραγματογνωμοσύνης, κάτι που βρίσκει σύμφωνο την υπεράσπιση του ανήλικου.\nΟ ίδιος επανέλαβε τους ισχυρισμούς του περί bullying που υφίστατο τα τελευταία δύο με τρία χρόνια, ενώ φέρεται να αναφέρθηκε σε συγκεκριμένα περιστατικά, κατά τα οποία έπεσε θύμα λεκτικής επίθεσης από φίλους του. Μάλιστα, ο 14χρονος ήταν ψυχολογικά φορτισμένος και απέφυγε να αναφερθεί με λεπτομέρειες στον τρόπο τέλεσης του εγκλήματος, ενώ δήλωσε μετανιωμένος για την πράξη του και ζήτησε συγγνώμη, τόσο από την οικογένεια του θύματος, όσο και από τη δική του.\n«Δεχόταν ψυχολογική καταπίεση από φίλους και συμμαθητές», δήλωσε ο δικηγόρος του\nΟ 14χρονος δράστης βρίσκεται υπό την επήρεια ψυχολογικού σοκ, όπως δήλωσε ο δικηγόρος του, Θεόδωρος Σιμόπουλος, μιλώντας στο Mega.\n«Ο ίδιος είναι σοκαρισμένος, βρίσκεται υπό την επήρεια ψυχολογικού σοκ. Δεν έχει αντιληφθεί ακόμη τη σοβαρότητα και την τραγικότητα όλης αυτής της ιστορίας», δήλωσε ο ίδιος και πρόσθεσε πως «κατά τις συζητήσεις μας, δήλωσε βαθιά μετανιωμένος για την πράξη αυτή. Μάλιστα είπε χαρακτηριστικά: «Μακάρι να μπορούσα να γυρνούσα το χρόνο πίσω».\nΤο σημείωμα που άφησε ο δράστης για τον 14χρονο Τάσο\nΕν τω μεταξύ, ένα σημείωμα, στο οποίο αναφέρεται στον 14χρονο Τάσο, άφησε στο σπίτι του ο ανήλικος δράστης της δολοφονίας που έχει συγκλονίσει το χωριό Γέφυρα Θεσσαλονίκης και όλο το πανελλήνιο.\nΌπως αποκάλυψε ο θείος του θύματος, Χάρης Ζαμπάκης, μιλώντας στην Κοινωνία Ώρα Mega, στο σημείωμα ο δράστης έγραψε το δικό του όνομα και το όνομα του Τάσου, συμπληρώνοντας: φίλοι, αδέλφια.\nΟ κ. Ζαμπάκης εκτίμησε ότι το σενάριο της παρενόχλησης του δράστη από τον 14χρονο Τάσο θα πρέπει να αποκλειστεί, σημειώνοντας ότι πρόκειται για υπερασπιστική γραμμή των συνηγόρων του ανήλικου.\n«Μακάρι να γυρνούσα τον χρόνο πίσω», είπε ο 14χρονος που σκότωσε τον φίλο του\n«Εγώ προσπάθησα να προσεγγίσω το παιδί όσο περισσότερο ανθρώπινα γίνεται. Είναι και ο ίδιος συγκλονισμένος, μετανιωμένος και αρχίζει να αντιλαμβάνεται τι έχει συμβεί και μου είπε "Μακάρι να μπορούσα να γυρίσω το χρόνο πίσω"» δήλωσε ο δικηγόρος του 14χρονου δράστη, μιλώντας σε ενημερωτική εκπομπή του Ant1.\nΣχετικά με την απόφαση του δικαστηρίου να απομακρυνθεί ο 14χρονος από το χωριό ο συνήγορος υπεράσπισης τόνισε ότι «κατά το στάδιο της απολογίας είχα δηλώσει ότι το παιδί για να βρει την ψυχολογική του ισορροπία, καλό θα ήταν να μην βρίσκεται στο χωριό. Για αυτό το λόγο δεν είχαμε αντίρρηση στην επιβολή του συγκεκριμένου όρου».\nΔείτε το βίντεο του Ant1:\nΣυγκλονίζει η προτροπή του παππού στον 14χρονο δράστη: Ό,τι σε ενοχλεί θα το σκοτώνεις\n«Ό,τι δεν σου αρέσει και σε ενοχλεί, θα το σκοτώνεις», φέρεται να έλεγε ο παππούς του 14χρονου, ο οποίος κατηγορείται για ανθρωποκτονία από πρόθεση κατά του συνομηλίκου συμμαθητή του, στη Γέφυρα Θεσσαλονίκης.\nΣύμφωνα με την εφημερίδα Espresso, ο 14χρονος δράστης λύγισε όταν κλήθηκε από την ανακρίτρια να περιγράψει το πώς δολοφόνησε τον συμμαθητή του, αφού πρώτα αποπειράθηκε να τον στραγγαλίσει.\nΟ 14χρονος αδυνατούσε να μπει σε λεπτομέρειες, μόνο ζήτησε συγγνώμη από την οικογένειά του και τους γονείς του θύματος, και αφέθηκε ελεύθερος υπό όρους, καθώς βάσει νόμου δεν προβλέπεται προφυλάκιση κατηγορουμένου κάτω από 15 ετών.\nΌπως αναφέρει το δημοσίευμα, την ίδια στιγμή πληθαίνουν οι φωνές στο χωριό της Γέφυρας Θεσσαλονίκης για το παρελθόν του 14χρονου δράστη και συγκεκριμένα για το ότι τον πίεζαν να «σκληραγωγηθεί».\n«Ό,τι δεν σου αρέσει και σε ενοχλεί, θα το σκοτώνεις» φέρεται, σύμφωνα με την εφημερίδα, να έλεγε ο παππούς στον 14χρονο.\nΟ παππούς προέτρεπε τον 14χρονο εγγονό του να σφάζει κότες και κουνέλια «για να γίνει άντρας. Γαλουχήθηκε με αυτόν τον τρόπο», αναφέρει στην Espresso συγγενής της οικογένειας.\nΚάτοικος του χωριού Γέφυρα στη Θεσσαλονίκη, χαρακτηρίζει τον πατέρα του 14χρονου ως έναν σκληρό και δυνατό άνθρωπο. «Δεν φοβόταν ποτέ, τίποτε και κανέναν. Ενδεχομένως αυτή τη δύναμή του ήθελε να την περάσει και στον γιο του».\nΟ Πανούσης για τη δολοφονία του 14χρονου: Δεν βγαίνεις με τον “δήμιο” σου έξω\nΤην εκδοχή του bullying αμφισβητεί ο καθηγητής Εγκληματολογίας και πρώην υπουργός Προστασίας του Πολίτη, Γιάννης Πανούσης, για τη δολοφονία του 14χρονου στη Γέφυρα Θεσσαλονίκης.\n«Εδώ έχουμε ένα παιδί, το οποίο έχει την ψυχική δύναμη και την τεχνική να κόψει την καρωτίδα ενός παιδιού. Καμία σχέση η μεταξύ μαθητών διένεξη, η επιθετικότητα, ο τσαμπουκάς, ποιος έχει το πάνω χέρι, μία σφαλιάρα με το να πάρεις τελικά ένα κουζινομάχαιρο. Θέλει μία ψυχική προδιάθεση, ότι “μπορώ, θέλω και ξέρω να το κάνω”», ανέφερε για τη δολοφονία του 14χρονου από συνομήλικο του, ο Γιάννης Πανούσης, σύμφωνα με την εφημερίδα Espresso.\nΟ κ.Πανούσης ανέφερε: «Εάν είσαι θύμα, κυρίως φοβάσαι… Αποφεύγεις. Δεν βγαίνεις με τον «δήμιό» σου έξω. Εάν είσαι ο δράστης, δεν μπορείς να επικαλείσαι την θυματοποίησή σου».\n«Το Χαμόγελο του Παιδιού» για την τραγική υπόθεση του 14χρονου\nΟι συμβουλές της οργάνωσης προς γονείς και κηδεμόνες.\nΑνακοίνωση για το τραγικό περιστατικό στο χωριό Γέφυρα Θεσσαλονίκης εξέδωσε «Το Χαμόγελο του Παιδιού», το οποίο ενημερώθηκε για την εξαφάνιση του 14χρονου από την ίδια την οικογένειά του κατά τις πρώτες πρωινές ώρες της Κυριακής 12 Ιουνίου.\nΌπως σημειώνει η οργάνωση, δόθηκαν οι κατάλληλες κατευθύνσεις, ενημερώθηκαν οι αρμόδιες αρχές και ξεκίνησαν οι απαραίτητες ενέργειες προκειμένου να γίνει η δημοσιοποίηση των στοιχείων του 14χρονου. Όμως, λίγο πριν την ολοκλήρωση της διαδικασίας, ενημερώθηκε για την τραγική κατάληξη του παιδιού.\nΤην Δευτέρα 13 Ιουνίου, ομάδα ψυχολόγων και κοινωνικών λειτουργών του οργανισμού «Το Χαμόγελο του Παιδιού» επισκέφτηκε το σχολείο όπου φοιτούσαν οι δύο ανήλικοι, κατόπιν αιτήματος της διευθύντριας και του προέδρου του Συλλόγου Γονέων και Κηδεμόνων του Γυμνασίου Γέφυρας, όπου πραγματοποιήθηκε συμβουλευτική υποστήριξη στους καθηγητές. Παράλληλα, έγινε ξεχωριστή συνάντηση με τους μαθητές και τους γονείς όπου πραγματοποιήθηκε ψυχολογική στήριξη, συμβουλευτική, δόθηκαν κατευθύνσεις σε κάθε ομάδα ξεχωριστά και εκφράστηκε διαθεσιμότητα για περαιτέρω στήριξη.\nΣήμερα, Τετάρτη, στις 18:00, «Το Χαμόγελο του Παιδιού» θα πραγματοποιήσει διαδικτυακή εκπομπή με τίτλο «Μαμά, άκουσα στις ειδήσεις…», όπου ψυχολόγοι του οργανισμού θα δώσουν κατευθύνσεις για το πώς διαχειριζόμαστε τις ερωτήσεις των παιδιών μας σχετικά με το τραγικό περιστατικό και τη διάσταση που έχει πάρει, καθώς και για το πώς διαχειριζόμαστε το άγχος και τις ανησυχίες μας σχετικά με τις δολοφονίες και τις αρπαγές ανηλίκων.\nΣχετικά με το τραγικό γεγονός στο χωριό Γέφυρα της Θεσσαλονίκης, το οποίο είχε σαν αποτέλεσμα τον θάνατο ενός παιδιού, «Το Χαμόγελο του Παιδιού» σημειώνει πως έχει προκαλέσει εντύπωση το γεγονός ότι το 14χρόνο αγόρι δολοφονήθηκε από συμμαθητή του και μάλιστα ο τελευταίος αναφέρει ότι βίωνε δύσκολες στιγμές καθώς τα παιδιά και ο 14χρονος τον κορόιδευαν και τον υποτιμούσαν για την εξωτερική του εμφάνιση αλλά και για την οικογένειά του.\n«Πολλοί θα αναρωτηθούν για το ποιος φταίει, τι συμβαίνει στην κοινωνία μας, τι κάνουν οι γονείς και άλλα θέματα που φωτίζουν μια πλευρά του προβλήματος. Σίγουρα δεν καταλήγουν με αυτό τον τρόπο τα περιστατικά εκφοβισμού που έχει αντιμετωπίσει η χώρα μας. Και σίγουρα δεν είναι μόνο το θέμα του εκφοβισμού που οδήγησε εκεί τα πράγματα: όπως έχει αποδειχθεί και από άλλες περιστάσεις όσο σε μια κοινωνία αυξάνονται οι ανισότητες, ο αποκλεισμός, η περιθωριοποίηση και η ψυχοκοινωνική επιβάρυνση ενηλίκων και ανηλίκων, όσο οποιοδήποτε θετικό όραμα μιας καλύτερης ζωής μέσα από τον διάλογο, την ανοχή στη διαφορετικότητα και τον αλληλοσεβασμό των δικαιωμάτων του ενός από τον άλλο μοιάζει ολοένα και πιο απόμακρο, τόσο τα κρούσματα διαπροσωπικής βίας ανάμεσα σε παιδιά και εφήβους μάλλον θα αυξάνονται. Και ούτε ο φόβος ή ο «ηθικός πανικός» μπορεί να βοηθήσουν ουσιαστικά τα παιδιά και τις οικογένειες: σε τελική ανάλυση έχει αποδειχθεί πολλές φορές στο παρελθόν πως οι φοβισμένες κοινωνίες γίνονται περισσότερο και όχι λιγότερο επιθετικές. Αντιθέτως, το γεγονός αυτό υπογραμμίζει την αναγκαιότητα παρεμβάσεων και προγραμμάτων πρόληψης και ευαισθητοποίησης μέσα στην σχολική κοινότητα αλλά και στην κοινότητα για τα θέματα του εκφοβισμού και της διαπροσωπικής βίας μεταξύ των παιδιών και των εφήβων. Την ανάγκη δημιουργίας ενός σχολείου και μιας κοινωνίας που θα διευκολύνει τα παιδιά να αναπτύσσουν τις κοινωνικές τους δεξιότητες μέσα από προγράμματα και πολιτιστικές εκδηλώσεις», σημειώνει.\nΌπως επισημαίνει ακόμη, «όλες οι σύγχρονες επιστημονικές αντιλήψεις υπαγορεύουν την αναγκαιότητα τα παιδιά να ενημερώνονται με τρόπο κατάλληλο για τα δικαιώματά τους και τις υποχρεώσεις τους. Σε μια οργανωμένη πολιτεία η συνεργασία των σχολείων με αρμόδιους κρατικούς φορείς αλλά και πιστοποιημένους ιδιωτικούς οργανισμούς ίσως είναι μια απάντηση...».\nΓιατί πολλές φορές οι συμβουλές «αγνόησέ το» ή «κάνε το ίδιο» δεν φέρνουν αποτέλεσμα. Το αντίθετο θα λέγαμε, αναφέρει «Το Χαμόγελο του Παιδιού». Οι γονείς και οι κηδεμόνες θα πρέπει:\nΝα παρατηρούν το παιδί για σημάδια που δείχνουν ότι βιώνει εκφοβισμό\nΝα εκπαιδεύουν το παιδί να διαχειρίζεται θέματα εκφοβισμού\nΝα καλλιεργήσουν ένα συναίσθημα ασφάλειας και εμπιστοσύνης μέσα στο σπίτι\nΝα καλλιεργήσουν και να αναπτύξουν την αυτοπεποίθηση των παιδιών\nΝα εκπαιδεύσουν τα παιδιά στο να ζητούν βοήθεια. Είναι άλλη διαδικασία του «μαρτυράω» και άλλη του «ζητάω βοήθεια». Θα πρέπει να είναι ξεκάθαρο στα παιδιά\nΝα ξέρουν πως ότι και αν έχουν κάνει, ότι και αν έχουν πει κανένας / καμία δεν έχει δικαίωμα να τα χτυπήσει, να τα βρίσει ή να τα αγγίξει με τρόπο μυστικό.\n«Η λύση πρέπει να είναι ουσιαστική και σε βάθος. Τα παιδιά να συνυπάρχουν αρμονικά. Και φυσικά θα απαιτήσει τις συλλογικές προσπάθειες όλων για να επικρατήσει στα παιδιά μια κουλτούρα ανοχής, διαλόγου, σεβασμού των δικαιωμάτων και θετικής, ενεργητικής συμμετοχής στην οικοδόμηση μιας κοινωνίας χωρίς βία και διακρίσεις».\nΣτο πλαίσιο αυτό «Το Χαμόγελο του Παιδιού» πραγματοποιεί δράσεις ευαισθητοποίησης αλλά και προγράμματα πρόληψης κι ενημέρωσης, πανελλαδικά, για το φαινόμενο της Βίας κατά των Παιδιών.\nΜπορείτε να καλέστε στην «Εθνική Τηλεφωνική Γραμμή για τα Παιδιά SOS 1056», 24 ώρες το 24ωρο, καθημερινά και πανελλαδικά, για οποιοδήποτε θέμα αφορά παιδί σε κίνδυνο ή σε ανάγκη. Επίσης, στην «Ευρωπαϊκή Γραμμή Υποστήριξης Παιδιών κι Εφήβων 116111», 24 ώρες το 24ωρο, καθημερινά ώστε να συζητήσετε με έναν ψυχολόγο όλα αυτά που μπορεί να σας απασχολούν σε σχέση με το παιδί σας.\nΣυγκλονίζει το σημείωμα που είχε γράψει ο άτυχος Τάσος σε έναν φίλο του\nΣυγκλονίζει το σημείωμα που βρέθηκε στο σημείο που δολοφονήθηκε ο Τάσος και το οποίο είχε γράψει παλαιότερα σε έναν φίλο του ο άτυχος 14χρονος από τη Γέφυρα Θεσσαλονίκης.\nΣυγκεκριμένα, πρόκειται για ένα σημείωμα το οποίο είχε γράψει ο Τάσος για να ενημερώσει έναν φίλο του, που ήταν άρρωστος, για τα μαθήματα που έπρεπε να διαβάσει μέσα στις επόμενες μέρες.\nΜετά τη δολοφονία του 14χρονου, ο φίλος του άφησε στον τόπο του εγκλήματος το σημείωμα γράφοντας πάνω σε αυτό:\n"Αυτά ήταν τα γραμματάκια σου. Αυτά μου έγραψες όταν ήμουν άρρωστος Τασούλη μου.\nΟ Θεός να αναπαύσει την ψυχούλα σου.\nΈφυγες πολύ άδικα χωρίς να φταίξεις σε τίποτα.\nΚαλό Παράδεισο φίλε.\nΘα μείνεις για πάντα στο μυαλό μου.\nΣ αγαπάμε ,\nΟ φίλος σου…"\nΠηγή: http://www.enikos.gr , http://www.newsbeast.gr , http://www.newsbeast.gr , http://www.enikos.gr , http://www.enikos.gr , http://www.enikos.gr , http://www.newsbeast.gr και http://www.enikos.gr\nΣε κατάσταση απόγνωσης οι συνοδοί των σκύλων Κ-9 του Λιμενικού Σώματος\nΧωρίς το επίδομα διατροφής και υγειονομικής περίθαλψης των σκύλων Κ-9 του Λιμενικού Σώματος παραμένουν εδώ και 21 μήνες οι συνοδοί τους. Όπως καταγγέλλουν, όλο αυτό το διάστημα πληρώνουν από την ίδια τους την τσέπη ταέξοδα των ζώων και αρκετοί έχουν φτάσει να δίνουν αμφιβόλου ποιότητας ζωοτροφές και ακατάλληλα φάρμακα στα σκυλιά, μόνο και μόνο επειδή είναι φθηνότερα. Αυτό ωστόσο, όπως τονίζουν οι λιμενικοί, εγκυμονεί σημαντικούς κινδύνους αφού η σωστή απόδοση των σκύλων στον εντοπισμό εκρηκτικών και ναρκωτικών εξαρτάται άμεσα από την καλή τους υγεία.\nΣε κάθε περίπτωση ξεκαθαρίζουν πως "εμείς δεν θα αφήσουμε τα σκυλιά να πεθάνουν αλλά όταν τα παιδιά μας πεινάνε εμείς θα πάμε να αγοράσουμε γάλα και όχι τα ακριβά φάρμακα ή την ειδική διατροφή που χρειάζονται τα ζώα". Το μηνιαίο επίδομα για τα τροφεία των αστυνομικών σκύλων Κ-9 ανέρχεται στα 250 ευρώ και όπως λένε οι λιμενικοί συνοδοί τους, εάν δεν προκύψει κάτι έκτακτο, το ποσό αυτό επαρκεί για την ειδική διατροφή αλλά και για όλες τις κτηνιατρικές εξετάσεις, τα εμβόλια και τα φάρμακα που πρέπει βάσει κανονισμών να ακολουθούν τα ζώα.\nΤον Οκτώβριο όμως του 2014 το επίδομα διατροφής και υγειονομικής περίθαλψης των Κ-9 σταμάτησε να καταβάλλεται και τα προβλήματα δεν άργησαν να ξεκινήσουν. Όπως λένε οι λιμενικοί συνοδοί, εκτός από τις αμφιβόλου ποιότητας κονσέρβες, αρκετοί έχουν φτάσει στο σημείο να δίνουν στα σκυλιά φάρμακα για ανθρώπους, με την ίδια δραστική ουσία που υπάρχει και στα κτηνιατρικά φάρμακα, μόνο και μόνο επειδή είναι πολύ πιο φθηνά. Ωστόσο, εξηγούν ότι στα ζώα αυτά τα φάρμακα δεν έχουν την ίδια απορροφητικότητα και μπορεί μακροχρόνια να προκαλέσουν προβλήματα.\nΜε τη σειρά της, η Πανελλήνια Ομοσπονδία Ενώσεων Προσωπικού Λιμενικού Σώματος έχει διαμαρτυρηθεί πολλές φορές προς το αρμόδιο Υπουργείο Ναυτιλίας αλλά χωρίς μέχρι σήμερα να έχει υπάρξει λύση.\nΕτικέτες ακίνητο-κατοικία, άρθρα, Γενικά θέματα, δημόσιο τομέα, εργασία, λοιποί φορείς, ΜΜΜ, παροχές, Πλοία, υγεία\nΣτα δικαστήρια Κοζάνης η μητέρα και ο πατριός του Κωστή Πολύζου\nΣτο εδώλιο βρέθηκαν ξανά η μητέρα και ο πατριός του Κωστή Πολύζου το πρωί της Τετάρτης. Ωστόσο, η δίκη στο Μονεμελές Πλημμελειοδικείο Κοζάνης αναβλήθηκε για την 21η Σεπτεμβρίου, λόγω της αποχής των δικηγόρων.\nΗ μητέρα και ο πατριός του άτυχου 23χρονου θα δικάζονταν για τα πλημμελήματα της πλαστογραφίας, της ψευδορκίας και της περιύβρισης νεκρού.\nΚαι οι δυο βρέθηκαν σήμερα στο Δικαστικό Μέγαρο Κοζάνης, συνοδεία αστυνομικών, ενώ αρνήθηκαν να απαντήσουν στις ερωτήσεις των δημοσιογράφων.\nΔείτε βίντεο από την άφιξη και αναχώρηση της μητέρας και του πατριού του Κωστή Πολύζου στα δικαστήρια Κοζάνης:\nΠυροβολισμοί στο Όκλαντ: Νεκρό ένα 16χρονο κορίτσι και 4 τραυματίες\nΤραγωδία στο Όκλαντ των ΗΠΑ. Ένα 16χρονο κορίτσι, έπεσε νεκρό μετά από πυροβολισμούς στο κέντρο της πόλης.\nΑπό την επίθεση τραυματίστηκαν ακόμα 4 άτομα με τις τελευταίες πληροφορίες να αναφέρουν ότι η κατάσταση της υγείας τους είναι σταθερή και δεν διατρέχουν κίνδυνο για τη ζωή τους.\nΣύμφωνα με αυτόπτες μάρτυρες, δύο ένοπλοι δράστες, πεζοί, άνοιξαν πυρ σε ένα οικοδομικό τετράγωνο στο κέντρο της πόλης.\nΌπως ανέφερε η εφημερίδα San Francisco Chronicle, επικράτησε πανικός με τους ανυποψίαστους πολίτες να τρέχουν να βρουν τρόπο να προστατευθούν.\nΣτον τρόπο λειτουργίας των δημοτικών σχολείων, από τη νέα σχολική χρονιά, αναφέρθηκε ο υπουργός Παιδείας, Νίκος Φίλης μιλώντας στο ραδιόφωνο «Στο Κόκκινο».\n«Από την Α' τάξη δημοτικού, σε όλα τα σχολεία της χώρας, τα παιδιά θα διδάσκονται τα μαθήματα της πληροφορικής και των αγγλικών. Επίσης, θα έχουν το μάθημα της θεατρικής αγωγής και τα καλλιτεχνικά. Στην Ε' και την Στ' τάξη θα μπορούν τα παιδιά να κάνουν επιλογή για δεύτερη γλώσσα. Και όλα αυτά σε ένα πρόγραμμα που θα είναι εξάωρο, κάθε μέρα, σε όλη την Ελλάδα, για λόγους παιδαγωγικούς, γιατί πιστεύουμε ότι τα παιδιά δεν μπορούν να είναι επτά ώρες στο σχολείο μέσα, και μάλιστα σε κτίρια που δεν είναι λειτουργικά. Τα μαθήματα θα τελειώνουν 1.15 το μεσημέρι κάθε μέρα σε όλη την Ελλάδα» σημείωσε ο κ. Φίλης.\nΣύμφωνα με τον υπουργό Παιδείας, «σε όλες τις αγροτικές περιοχές θα μπορούν όλα τα παιδιά να συμμετέχουν στο σχολείο έως τις 4 το απόγευμα, και στις αστικές περιοχές, θα μπορούν να στέλνουν τα παιδιά στο σχολείο έως τις 4 το απόγευμα, οι γονείς οι οποίοι είτε εργάζονται και οι δύο, είτε είναι άνεργοι και οι δύο, είτε είναι ο ένας εργαζόμενος και ο άλλος άνεργος, είτε πρόκειται για μονογονεϊκές οικογένειες. Δηλαδή, περίπου το 10% από τους 600.000 μαθητές δημοτικών σχολείων, περίπου 60 χιλιάδες παιδιά συμμετέχουν κάθε χρόνο στο ολοήμερο, αυτό θα γίνει και φέτος».\nΑναφορικά με το εκπαιδευτικό προσωπικό ο κ Φίλης τόνισε: «Φέτος θα πάρουμε χιλιάδες αναπληρωτές εκπαιδευτικούς. Όμως, αξιοποιούμε το θέμα του ωραρίου όλων των εκπαιδευτικών. Αυτό θα γίνει. Δεν θα υπάρχουν ωράρια τα οποία δεν θα είναι αυτά που προβλέπει ο νόμος, σε όλα τα σχολεία, σε όλη την Ελλάδα».\nΟ κ. Φίλης υπογράμμισε, επίσης: «Δεν θα έχουμε, όπως λέει η ΔΟΕ, 7.000 λιγότερους αναπληρωτές στα δημοτικά σχολεία, αυτά είναι νούμερα για να δημιουργούνται εντυπώσεις. Θα έχουμε από την πρώτη μέρα δημοτικά τα οποία θα λειτουργούν με όλο το προσωπικό στη θέση του και με όλα τα βιβλία. Τα βιβλία για τον Σεπτέμβριο έχουν πάει ήδη σε πάρα πολλά σχολεία και θα ολοκληρωθεί η διανομή τους μέσα στον μήνα. Η εκπαίδευση έχει ανάγκη από χιλιάδες αναπληρωτές επί τη βάσει όμως των εκπαιδευτικών αναγκών. Δεν μπορεί το σχολείο να λειτουργεί επί τη βάσει της ικανοποίησης του αιτήματος να βρω δουλειά. Υπάρχουν 110 χιλιάδες υποψήφιοι αναπληρωτές και παίρνουμε το πολύ είκοσι χιλιάδες κάθε χρόνο. Θα υπάρχει αξιοποίηση του προσωπικού και όπου υπάρχουν πλεονάσματα δεν θα κάνουμε προσλήψεις αναπληρωτών».\nΓια το θέμα που έχει προκύψει με τον μισθό του Ιουνίου για τους αναπληρωτές της χρονιάς που τελειώνει, ο κ. Φίλης σημείωσε ότι είναι αρμοδιότητα του υπουργείου Οικονομικών, αν και εκτίμησε ότι «θα βρεθεί κάποια λύση».\nΣχετικά με την προσευχή και τις παρελάσεις στα σχολεία, ο κ. Φίλης επανέλαβε ότι «θα δοθεί η εμπιστοσύνη στους εκπαιδευτικούς κάθε σχολείου να αποφασίζουν για το ζήτημα αυτό». «Δεν θέλουμε να υπάρχει μια κεντρικά εμπορευόμενη γραμμή, που να δεσμεύει όλον τον κόσμο σε τέτοια ζητήματα. Δίνουμε την ευκαιρία στον σύλλογο να αποφασίζει για αυτά τα ζητήματα. Είναι μια προσπάθεια που εντάσσεται στον εκδημοκρατισμό του σχολείου» τόνισε.\nΤα ευρήματα στο ναυάγιο των Αντικυθήρων\nΌλα όσα ήρθαν στο φως από τις έρευνες.\nΓια τις έρευνες και τα ευρήματα που ήρθαν στο φως μέσα από αυτές αναφέρεται το Υπουργείο Πολιτισμού σε σχετικό δελτίο τύπου. Συγκεκριμένα αναφέρεται:\nΈνα δεύτερο χάλκινο δόρυ με την αιχμή, σε συνέχεια του πρώτου που εντοπίστηκε το 2014, τέσσερα θραύσματα μαρμάρινων αγαλμάτων, από τα οποία ξεχωρίζει ένας καρπός αριστερού χεριού. Η απόληξη ενός ποδιού από ξύλινο έπιπλο με χάλκινη επένδυση, θραύσματα από γυάλινα αγγεία και άλλα από φυσητό γυαλί τύπου millefiori, αμφορείς, μία λάγυνος, μία οινοχόη και ένα χρυσό δακτυλίδι είναι μερικά από τα σημαντικότερα ευρήματα.\nΗ έρευνα η οποία τελεί υπό την αιγίδα της Α.Ε. του Προέδρου της Δημοκρατίας Π. Παυλόπουλου, διενεργήθηκε υπό τη διεύθυνση της Προϊσταμένης της Εφορείας Εναλίων Αρχαιοτήτων Δρ. Α.Σίμωσι.\nΕνδείξεις για δεύτερο πλοίο στο Ναυάγιο των Αντικυθήρων\nΣημαντικά τα ευρήματα μιας νέας ερευνητικής αποστολής.\nΜία ακόμα ερευνητική αποστολή, που μελετά το ναυάγιο των Αντικυθήρων, ολοκληρώθηκε με ιδιαίτερα ενδιαφέροντα αποτελέσματα. Πρόκειται για την αποστολή της επιστημονικής ομάδας της Εφορείας Εναλίων Αρχαιοτήτων και του αμερικάνικου Ωκεανογραφικού Ινστιτούτου «Woods Hole», που διήρκησε από τις 22 Μαΐου μέχρι 11 Ιουνίου 2016.\nΣύμφωνα με το υπουργείο Πολιτισμού, η αποστολή συνέχισε σε πρώτη φάση τη «συστηματική ανασκαφή, η οποία ξεκίνησε το περασμένο φθινόπωρο. Παράλληλα διενεργήθηκαν δοκιμαστικές τομές σε διάφορα σημεία, σε μια προσπάθεια να εντοπιστούν τα όρια του χώρου, όπου βρισκόταν η κύρια συγκέντρωση του φορτίου και πιθανόν λείψανα του ίδιου του πλοίου».\nΗ μεγάλη διασπορά της κεραμικής, το μεγάλο βάθος, καθώς και η διατάραξη, που έχει επιφέρει η ανέλκυση του 1900 και η ανασκαφή του 1976, κάνουν το έργο αυτό δύσκολο, τονίζει η ανακοίνωση και συνεχίζει: «Εν τούτοις, με τη δυνατότητα της ακριβούς τοποθέτησης κάθε πληροφορίας στον εξαιρετικά λεπτομερή ψηφιακό χάρτη του χώρου (GIS), η κατανόηση των ορίων του ναυαγίου γίνεται όλο και καλύτερη. Σε αυτό συμβάλλει και η μηχανική ανίχνευση στοιχείων κάτω από την επιφάνεια του πυθμένα, τα οποία δίνουν την εικόνα της διασποράς του κεραμικού φορτίου, αλλά και των μεταλλικών στοιχείων του ίδιου του πλοίου, όπως καρφιά, σκωρίες σιδήρου, τμήματα της επιμολύβδωσης, κ.ο.κ.».\nΓια τα περίπου 60 ευρήματα που βρέθηκαν σε βάθος 55 μέτρων, η ανακοίνωση του υπουργείου Πολιτισμού επισημαίνει τα ακόλουθα:\n«Ένα δεύτερο χάλκινο δόρυ με την αιχμή, σε συνέχεια του πρώτου που εντοπίστηκε το 2014, 4 θραύσματα μαρμάρινων αγαλμάτων, από τα οποία ξεχωρίζει ένας καρπός αριστερού χεριού. Η απόληξη ενός ποδιού από ξύλινο έπιπλο με χάλκινη επένδυση, θραύσματα από γυάλινα αγγεία και άλλα από φυσητό γυαλί τύπου "millefiori", αμφορείς, μία λάγυνος, μία οινοχόη και ένα χρυσό δακτυλίδι είναι μερικά από τα σημαντικότερα ευρήματα.\nΙδιαίτερα διαφωτιστικά είναι τα στοιχεία του ίδιου του πλοίου, όπως καρφιά διαφόρων τύπων, μάζα ρητίνης, φύλλα από την επιμολύβδωση του σκάφους, τυλιγμένα ή διπλωμένα, μολύβδινα ελάσματα, ένας μολύβδινος σωλήνας, πιθανόν από την αντλία υδάτων (σεντίνες) του πλοίου και ένα μολύβδινο βάρος (αντίβαρο;) 100 περίπου κιλών. Στην ίδια κατηγορία ανήκουν πιθανότατα και οι μάζες από σκωρίες σιδήρου, οι οποίες διατηρούν στο εσωτερικό τους το σχήμα του αντικειμένου.\nΗ έρευνα, η οποία τελεί υπό την αιγίδα του Προέδρου της Δημοκρατίας Π. Παυλόπουλου, διενεργήθηκε υπό τη διεύθυνση της προϊσταμένης της Εφορείας Εναλίων Αρχαιοτήτων, δρ. Α. Σίμωσι.\nΗ Εφορεία Εναλίων Αρχαιοτήτων συμμετείχε επίσης στη Διεθνή Ναυτιλιακή Έκθεση «Ποσειδώνια» στην οποία διέθεσε εποπτικό υλικό, που αφορά στη συνεχιζόμενη υποβρύχια αρχαιολογική έρευνα στο Νότιο Ευβοϊκό Κόλπο.\nΠαράλληλα, και μέχρι το τέλος του έτους, θα εκτίθενται στο Ναυτικό Μουσείο της Ελλάδας, στο πλαίσιο της έκθεσης "ΟΛΚΑΣ, από το Αιγαίο στη Μαύρη Θάλασσα. Μεσαιωνικά λιμάνια-σταθμοί στους θαλάσσιους δρόμους της Ανατολής" ευρήματα της Εφορείας Εναλίων Αρχαιοτήτων από το ναυάγιο της γαλλικής υποναυαρχίδας "La Thérèse", που βυθίστηκε το 1669 στον Κόλπο Δερματά, κατά την άλωση του Χάνδακα από τους Τούρκους», καταλήγει η ανακοίνωση.\nΠαρουσιάστηκε στο Ευρωκοινοβούλιο ο Μηχανισμός των Αντικυθήρων\nΤο κοινό παρακολούθησε πώς λειτουργούσαν τα 30 γρανάζια του πρώτου υπολογιστή της ανθρωπότητας.\nΟ Μηχανισμός των Αντικυθήρων παρουσιάστηκε σήμερα στο Ευρωπαϊκό Κοινοβούλιο από τον καθηγητή Αστροφυσικής του Α.Π.Θ. Γιάννη Χ. Σειραδάκη σε μια εκδήλωση πραγματοποιήθηκε με πρωτοβουλία του ευρωβουλευτή του Ποταμιού Γιώργου Γραμματικάκη και παρακολούθησαν ευρωβουλευτές Έλληνες και ξένοι, αξιωματούχοι των ευρωπαϊκών οργάνων και πλήθος κόσμου.\nΜε τη βοήθεια ενός προτύπου του Μηχανισμού, το κοινό παρακολούθησε πώς λειτουργούσαν τα 30 γρανάζια του πρώτου υπολογιστή της ανθρωπότητας, πώς μελετούσαν τους πλανήτες και προέβλεπαν τις εκλείψεις.\nΌπως ανέφερε ο Μ. Σειραδάκης ο Μηχανισμός των Αντικυθήρων ήταν ένας αρχαίος υπολογιστής. Είχε κατασκευαστεί πριν από περίπου 2.000 χρόνια και μπορούσε να υπολογίσει τη θέση του Ήλιου, της Σελήνης και των υπόλοιπων, έως τότε γνωστών, πλανητών στον ουρανό όπως και τις εκλείψεις. Ο Μηχανισμός μπορούσε επίσης να προβλέπει πότε θα γίνουν οι Ολυμπιακοί Αγώνες.\nΜε αφορμή την εκδήλωση και το μεγάλο ενδιαφέρον που συγκέντρωσε, ο Γ. Γραμματικάκης δήλωσε : “Είμαι ιδιαίτερα ευτυχής, γιατί σήμερα το Ευρωπαϊκό Κοινοβούλιο είχε την ευκαιρία να γνωρίσει την «παράλληλη Ελλάδα». Πέρα και πάνω από την Ελλάδα της κρίσης, η οποία κυριαρχεί εδώ, στις Βρυξέλλες, τα τελευταία χρόνια. Ο θαυμασμός των καλεσμένων για τον ελληνικό πολιτισμό αλλά και για τα σύγχρονα επιτεύγματά του, αποδεικνύει ότι υπάρχει η μαγιά που μας επιτρέπει να αισιοδοξούμε για το μέλλον της πατρίδας μας. Αρκεί βέβαια να πείσουμε γι’ αυτό και τον πολιτικό κόσμο της χώρας.»\nΕΣΑμεΑ: Λειτουργία Κέντρων Διημέρευσης - Ημερήσιας Φροντίδας και λοιπών Κέντρων που παρέχουν υπηρεσίες συναφείς για άτομα με αναπηρία μέσω ΕΣΠΑ σε Κρήτη και Θεσσαλία\nΕπιστολές σε φορείς της Κεντρικής Μακεδονίας και του Νοτίου Αιγαίου απέστειλε σήμερα 14 Ιουνίου η Ε.Σ.Α.μεΑ., ενημερώνοντας για τις προσκλήσεις για την υποβολή προτάσεων για τα Κέντρα Διημέρευσης - Ημερήσιας Φροντίδας Ατόμων με Αναπηρία στις Περιφέρειες Θεσσαλίας και Κρήτης.\nΔικαίωμα υποβολής προτάσεων έχουν Νομικά Πρόσωπα Ιδιωτικού Δικαίου (ΝΠΙΔ) μη κερδοσκοπικού χαρακτήρα που λειτουργούν:\n• Κέντρα Διημέρευσης - Ημερήσιας Φροντίδας για Άτομα με Αναπηρίες (ΚΔΗΦ) που έχουν νομίμως αδειοδοτηθεί και πληρούν τους όρους, τις προϋποθέσεις και τις προδιαγραφές, που ορίζονται στο Π.Δ. 395/1993 καθώς και στο κεφάλαιο Γ της υπ' αριθμ. Π4α/οικ.4633/29.9.1993 απόφασης της Υφυπουργού Υγείας Πρόνοιας και Κοινωνικών Ασφαλίσεων.\n• Λοιπά Κέντρα που έχουν νομίμως αδειοδοτηθεί για την παροχή υπηρεσιών συναφών προς τα Κέντρα Διημέρευσης - Ημερήσιας Φροντίδας.\nΕπιστολή για φορείς Κρήτης\nΕπιστολή για φορείς Θεσσαλίας\nΗ ανακοίνωση σε μορφή MS Word (134.86 KB)\nΕΣΑμεΑ: Άμεση προστασία των ηλικιωμένων του Γηροκομείου Αθηνών!\nΔελτίο Τύπου 15.06.2016\nΑρ. Πρωτ.: 954\nΑποδέκτης αναφορών και καταγγελιών για παραβίαση των δικαιωμάτων των ατόμων με αναπηρία και χρόνιες παθήσεις στο Γηροκομείο Αθηνών έχει γίνει η Ε.Σ.Α.μεΑ. και δυστυχώς αυτές οι αναφορές και οι καταγγελίες επιβεβαιώθηκαν, μετά τον έλεγχο κλιμακίου της Περιφέρειας Αττικής. Η Ε.Σ.Α.μεΑ. εκφράζει την αγανάκτησή της και καταγγέλλει την απόφαση της Διοίκησης του Γηροκομείου Αθηνών, που αιφνιδιαστικά έκλεισε ένα από τα τρία κτίρια διαμονής των ηλικιωμένων και τους μετέφερε σε άλλο, μη κατάλληλο, χωρίς ζεστό νερό, με ανεπαρκείς παρεχόμενες υπηρεσίες και δίχως άδεια λειτουργίας, χωρίς προηγούμενη ενημέρωση. Μεταξύ των 36 ηλικιωμένων υπάρχουν και άτομα με αναπηρίες.\nΗ Ε.Σ.Α.μεΑ. ζητά την άμεση μεταφορά των ηλικιωμένων συνανθρώπων μας σε κτίριο που τηρεί τους κανόνες προσβασιμότητας και διασφαλίζει την αξιοπρεπή διαβίωσή τους και τα δικαιώματά τους. Οι Αρχές και η Πολιτεία (συναρμόδια Υπουργεία και Δήμος Αθηναίων) οφείλουν να παρέμβουν άμεσα!\nΤο δελτίο Τύπου σε μορφή MS Word (135.71 KB)\nΕΣΑμεΑ: Επείγοντα μέτρα για τους πρόσφυγες με αναπηρία\nΤο δελτίο Τύπου σε μορφή MS Word (136.77 KB)\nΕκδηλώσεις που δεν πρέπει να χάσετε στο επόμενο χρονικό διάστημα\nΑποκαλυπτήρια της προτομής της Μαρίας Κάλλας στο Μέγαρο Μουσικής\nΤο 2017 συμπληρώνονται σαράντα χρόνια από τον θάνατο της ντίβας.\nΤα αποκαλυπτήρια της προτομής της Μαρίας Κάλλας, που φιλοτέχνησε η γλύπτρια Ασπασία Παπαδοπεράκη θα γίνουν την Τετάρτη 15 του μηνός, στο Φουαγέ των Μουσών, στο Μέγαρο Μουσικής Αθηνών.\nΤο έργο δώρησαν στον Σύλλογο «Οι Φίλοι της Μουσικής», ο Δημήτρης και η Αγγέλα Τσίτουρα, καθώς το 2017 συμπληρώνονται σαράντα χρόνια από τον θάνατο της ντίβας.\nΤα αποκαλυπτήρια θα γίνουν από την υψίφωνο, Βάσω Παπαντωνίου.\nMatala Festival: Το μεγαλύτερο φεστιβάλ της νότιας Ελλάδας είναι εδώ!\nΤο καθιερωμένο καλοκαιρινό ραντεβού πλησιάζει και τα Μάταλα είναι έτοιμα να υποδεχθούν χιλιάδες επισκέπτες και αυτό το καλοκαίρι.\nΗ μουσική θα δώσει το σήμα έναρξης ενός μαγευτικού τριημέρου που θα μας αφήσει με τις καλύτερες εντυπώσεις για ακόμη μια χρονιά.\nΣπουδαίοι καλλιτέχνες του ελληνικού και ξένου ρεπερτορίου θα δώσουν το παρών στο Cave Stage των Ματάλων χαρίζοντας μοναδικές μουσικές στιγμές, δημιουργώντας παράλληλα ένα κλίμα πρωτόγνωρο που θα ταιριάζει απόλυτα με τα ηλιοβασιλέματα του ζεστού Ιουνίου.\nOnirama, Φίλιππός Πλιάτσικας, Koza Mostra, Maraveyas Ilegal, Dub Pistols και Tonis Sfinos είναι μερικά από τα συνολικά 15 συγκροτήματα που θα μετατρέψουν την παραλία των Ματάλων σε έναν επίγειο παράδεισο, προσφέροντας αξέχαστες εμπειρίες.\nΤο μεγαλύτερο μουσικό και διεθνή Φεστιβάλ του καλοκαιριού είναι εδώ και μας περιμένει για ένα μοναδικό τριήμερο ξεγνοιασιάς, χαράς και ελευθερίας.\nΠαρασκευή 17 Ιουνίου 2016 – 1η ΜΕΡΑ “MATALA FESTIVAL”\nBilli Merziotis & After Hours: Η αγάπη τους για την Blues και την Rock μουσική τους οδήγησε στη δημιουργία ενός μουσικό project τιμώντας αγαπημένους καλλιτέχνες που σημάδεψαν αυτά τα είδη μουσικής. Ερμηνεύοντας τραγούδια σπουδαίων καλλιτεχνών όπως Led Zeppelin, Jimi Hendrix & Steve R Vanguan θα μας χαρίσουν στιγμές μοναδικές.\nKoza Mostra: Ένα από τα κορυφαία ska συγκροτήματα της χώρας μας θα δώσει το παρών στην σκηνή των Ματάλων. Ο Ηλίας Κόζας και η παρέα του έρχεται για να μας ταξιδέψει και να μας διασκεδάσει με την πρωτοποριακή μουσικής τους. Το πάντρεμα διαφορετικών μουσικών ρευμάτων αποτελεί το μυστικό της επιτυχίας τους καθώς ska, Balkan, rock, punk, indie αλλά και τραγούδια του μεσοπολέμου συνυπάρχουν αρμονικά χάρη στους “Koza Mostra”, χαρίζοντας μοναδικές μελωδίες.\nΣάββατο 18 Ιουνίου 2016 – 2η ΜΕΡΑ “MATALA FESTIVAL 2016”\nCrossroads: Με εμφανίσεις σε δημοφιλή Φεστιβάλ αλλά και συναυλίες σε ολόκληρη την Κρήτη, οι Crossroads έρχονται για 4η χρονιά στη σκηνή των Ματάλων για να μας χαρίσουν δυνατές στιγμές με μουσικές από το κλασσικό rock των 60s και 70s και το hard rock και heavy metal των 90s. Με μοναδικές διασκευές τραγουδιών θρυλικών συγκροτημάτων όπως scorpion, deep purple, whitesnake καθώς και του bon jovi θα δώσουν στους φίλους της rock μουσικής μια αξέχαστη εμπειρία.\nKulamacus The Band: Πέντε πολύ καλοί φίλοι και μουσικοί με πολύ θετική ενέργεια και ακόμα πιο πολύ όρεξη έρχονται στα Μάταλα και μας προσκαλούν να διασκεδάσουμε μαζί τους σε ρυθμούς swing, jazz και latin. Παράλληλα, θα ερμηνεύσουν τραγούδια από την πρώτη τους προσωπική δουλεία “Ίδιο Υλικό” προσφέροντας διασκέδαση και πολύ κέφι.\nSgt. Pepper΄s Beatles Tribute Band: Η αγάπη πέντε έμπειρων μουσικών για το σπουδαιότερο συγκρότημα όλων των εποχών, τους Beatles, στάθηκε η αφορμή για την δημιουργία του συγκροτήματος. Σε μια προσπάθεια να καλύψουν το πολύπλευρο έργο των Beatles, παρουσιάζουν στιγμές από τα άλμπουμ του θρυλικού συγκροτήματος ερμηνεύοντας αξέχαστες επιτυχίες όπως “She Loves You”, “Twist and Shout”, “All You Need is Love” και πολλές άλλες.\nOnirama: Ένα από τα πιο δημοφιλή και αγαπητά pop συγκροτήματα στην χώρα μας θα βρίσκεται το Σάββατο το βράδυ στο Cave Stage των Ματάλων. Οι Onirama θα ερμηνεύσουν αγαπημένα κομμάτια από την προσωπική τους συλλογή ενώ παράλληλα θα ερμηνεύσουν και διασκευές ελληνικών και ξένων τραγουδιών. Γεμάτοι ενέργεια, όρεξη και πολύ διάθεση, οι Onirama μας υπόσχονται ένα μαγευτικό μουσικό δίωρο.\nTonis Sfinos: Μέσα από ένα φαντασμαγορικό show γεμάτο τραγούδι και χορό, ο Tonis Sfinos θα είναι και φέτος στα Μάταλα για να εκτοξεύσει το κέφι μας στα ύψη. Μαζί του θα βρίσκονται οι μοναδικοί Playmates όπου θα ερμηνεύσουν αξέχαστες επιτυχίες των 60’s, 70’s και 80’s ενώ η τσαχπίνα παιχνιδιάρα Λόλα και η δίμετρη καραμελένια Μόνικα θα κελαηδούν χαρωπά μαζί τους. Ο άνθρωπος που το όνομα του έχει συνδεθεί με το Φεστιβάλ δεν θα μπορούσε να λείπει και μας προσκαλεί σε ένα ξέφρενο πάρτι.\nΚυριακή 19 Ιουνίου 2016 – 3η ΜΕΡΑ “MATALA FESTIVAL 2016”\nPulse: Ένα πενταμελές αγγλόφωνο alternative rock σχήμα έρχεται για να ξεσηκώσει τους φίλους της ροκ μουσικής μέσα από ένα ξέφρενο πάρτι στη παραλία των Ματάλων. Η δυναμική τους εμφάνιση σε συνδυασμό με πρωτότυπες συνθέσεις και διασκευές αγαπημένων κομματιών προσφέρουν ένα μουσικό υπερθέαμα. Το τραγούδι τους “Confessions” ψηφίστηκε ως το τραγούδι του τριμήνου (Μάρτιος- Ιούνιος 2016) ενώ πρόσφατα κέρδισαν την πρώτη θέση στον μουσικό διαγωνισμό ''Jumping Fish”.\nShade & the Soul Gig: Ένα ιδιαίτερα ταλαντούχο συγκρότημα θα βρίσκεται στο cave stage των Ματάλων και θα μας απογειώσει με το μουσικό του ρεπερτόριο. Soul, funk, reggae και disco διασκευές αποτελούν τις μουσικές τους μελωδίες από τραγούδια των 60’s έως και των 90’s που άφησαν εποχή. Προσπαθώντας να αγγίξουν τον αυθεντικό ήχο και την αισθητική της συγκεκριμένης μουσικής ροής, θα προσφέρουν ένα απολαυστικό μουσικό θέαμα ενώ παράλληλα θα ερμηνεύσουν τραγούδια γραμμένα από την αγγλίδα τραγουδίστρια του συγκροτήματος, την Shade.\nThe Moka Band: Ιδιαίτερη αίσθηση έχει προκαλέσει το μουσικό συγκρότημα “The Moka Band” τo οποίο συνδυάζει soul, funk ρυθμούς με αρκετά στοιχεία groove, δημιουργώντας έναν πρωτοποριακό ήχο μουσικής. Προσφέροντας μοναδικές στιγμές μέσα από τα live τους, το αγαπημένο μουσικό συγκρότημα θα βρίσκεται την Κυριακή στη σκηνή των Ματάλων με τραγούδια από τον προσωπικό τους δίσκο αλλά και με έξυπνες πειραγμένες διασκευές γνωστών κομματιών που θα μας ξεσηκώσουν και θα μας χαρίσουν αξέχαστες μουσικές στιγμές.\nDub Pistols: Ένα από τα κορυφαία punk & ska act συγκροτήματα, οι Dub Pistols, έρχονται απευθείας από Λονδίνο, την Κυριακή 19 Ιουνίου, τελευταία μέρα του φεστιβάλ. Με ιδρυτή τον Barry Ashworth, από το 1996 μέχρι και σήμερα, οι Dub Pistols ή αλλιώς Pistoleros, αποτελούν ένα από τα πιο γνωστά συγκροτήματα σε ολόκληρο τον πλανήτη, με εκατομμύρια θαυμαστές να τους ακολουθούν στα 20 χρόνια της ενεργής τους πορείας. Η δεξιοτεχνία τους να αναμειγνύουν διαφορετικά είδη μουσικής όπως ska, reggae, dub, hip hop και rock’n’roll, τους οδήγησε σε σπουδαίες συνεργασίες με κορυφαίους καλλιτέχνες όπως οι Moby, Limp Bizkit, Ian Brown, Korn και Bono. Με συμμετοχές σε σπουδαία φεστιβάλ ανά τον κόσμο, οι Pistoleros ξέρουν πώς να εκτοξεύουν τη διάθεση στα ύψη μέσα από ένα διασκεδαστικό μουσικό πάρτι χωρίς τελειωμό.\nMaraveyas Ilegal: Ένας πολύ ταλαντούχος καλλιτέχνης με πολλές μουσικές επιτυχίες στο ενεργητικό του θα έρθει για να μας ξεσηκώσει με την ιδιαίτερη φωνή του. Οι συνεργασίες του με σπουδαία ονόματα του ελληνικού πενταγράμμου όπως ο Διονύσης Σαββόπουλος, ο Παναγιώτης Καλαντζόπουλος, η Ευανθία Ρεμπούτσικα, η Γιώτα Νέγκα και η Έλλη Πασπαλά, του πρόσφεραν μοναδικές εμπειρίες ενώ η συμμετοχή του σε πάνω από 200 συναυλίες και φεστιβάλ σε Ελλάδα και εξωτερικό, με κορυφαία τη συμμετοχή του στο φεστιβάλ “Dranouter FolkFestival” του Βελγίου, εμπλούτισαν σημαντικά την καλλιτεχνική του πορεία. Με αγαπημένα τραγούδια όπως το “Δεν ζητάω πολλά“, “Φίλα με ακόμα”, “Λόλα” και πολλές ακόμα γνωστές επιτυχίες που έχουν αγαπηθεί από το ελληνικό κοινό, ο Κωστής Μαραβέγιας μας καλεί σε ένα ξέφρενο πάρτι για να μας χαρίσει το πιο εντυπωσιακό φινάλε του τριημέρου.\n20:30 - 22:15: Carl Axon & the Rocking Rebels\n22:30 - 00:30: Εράν\n20:30 - 22:15: Αντώνης Βάμβουκας\n22:30 - 00:30: Τρεις Λαλούν\n20:30 - 22:15: Μαρσύας\n22:30 - 00:30: Μάνος Μαλαξιανάκης\nΠολλές θα είναι και φέτος οι δραστηριότητες που θα πραγματοποιηθούν κατά την διάρκεια του τριήμερου προσκαλώντας μικρούς και μεγάλους να συμμετάσχουν στα εντυπωσιακά παιχνίδια αλλά και στα ποίκιλα εργαστήρια που θα βρίσκονται στην παραλία των Ματάλων.\nΕργαστήρι κατασκευής και εκμάθησης Ζογκλερικών, εργαστήρι διακοσμητικών κατασκευών από ανακυκλώσιμα, εργαστήρι μεταποίησης ενδυμάτων, μπαλονοκατασκευές και mini disco από την Frantic Freaks Productions θα βρίσκονται εκεί για τους φίλους της τέχνης, της δημιουργίας αλλά και της διασκέδασης ενώ παράλληλα παραδοσιακά παιχνίδια κατασκευασμένα από ανακυκλώσιμο ξύλο, ομαδικά παιχνίδια καθώς και σπαζοκεφαλιές από την ΚΕΣΑΝ και την Kalumpa θα προσφέρουν μηνύματα συλλογικότητας, αρμονίας, αλληλεγγύης και αγάπης, βάζοντας τους συμμετέχοντες σε ένα κλίμα αλλιώτικο και πρωτόγνωρο παρόμοιο με εκείνο στο όποιο ζούσαν τα “παιδιά των λουλουδιών”.\nΚαθημερινά θα υπάρχει μουσική από τον Kiss 9.61, free training & dancing time από το My Life Gym – Mires, τραμπολίνο πολλές ακόμη δραστηριότητες κ πολλές πολλές εκπλήξεις!\nTODAY IS LIFE. TOMORROW NEVER COMES\nΟ θεσμός που καθιερώθηκε από την αγάπη του κόσμου είναι εδώ λοιπόν και αυτό το καλοκαίρι και σας προσκαλεί σε ένα μουσικοχορευτικό τριήμερο που θα σας αφήσει με τις καλύτερες εντυπώσεις. Τα Μάταλα είναι έτοιμα για να σας χαρίσουν στιγμές χαλάρωσης, ξεγνοιασιάς αλλά και διασκέδασης, στην παραλία που πριν από μερικές δεκαετίες ζούσαν ελεύθερα τα “παιδιά των λουλουδιών”.\nΠάρτε μαζί το καλύτερο σας χαμόγελο και τη θετική σας διάθεση και μετατρέψτε τα σε πάθος, χαρά και αγάπη στο μεγαλύτερο τριήμερο φεστιβάλ με ελεύθερη είσοδο.\nΓια περισσότερες πληροφορίες, μείνετε συντονισμένοι στις σελίδες του Φεστιβάλ: https://www.facebook.com/matalabeachfestival/?fref=ts & http://www.matalabeachfestival.org/\nΧορηγοί: Nestea l Minoan Lines l ΙΕΚ Ακμή l Νερό Zaro’s l Candia Nuts l Κτελ Ηρακλείου – Λασιθίου Α.Ε l Vodafone.\nΥποστηρικτές: S/M Χαλκιαδάκης l Ο.Λ.Η l Ελληνικός Ερυθρός Σταυρός l Σ.Υ.Φ.Α.Κ l My Life Gym – Μοίρες l Bata l Protein Shop l Ζουριδάκης l Φαγί.gr.\nΔιοργάνωση: Μάταλα Δήμου Φαιστού Μονομετοχική Α.Ε l Πολιτιστικός Σύλλογος Πιτσιδίων-Ματάλων l Δήμος Φαίστου.\nΤο φεστιβάλ πραγματοποιείται υπό την αιγίδα του Ελληνικού Οργανισμού Τουρισμού (Greece All Time Classic), του Υπουργείου Οικονομίας, Ανάπτυξης & Τουρισμού και με την υποστήριξη της Περιφέρεια Κρήτης.\nΈκθεση κειμηλίων από το Θωρηκτό Αβέρωφ στο Αρχαιολογικό Μουσείο Καβάλας\nΕγκαίνια της έκθεσης την Πέμπτη 16 Ιουνίου στις 20.00.\nΜια πολύ ενδιαφέρουσα έκθεση αναμένεται να φιλοξενηθεί από το Αρχαιολογικό Μουσείο Καβάλας. Συγκεκριμένα, από τις 16 έως τις 22 Ιουνίου θα εκτεθούν σπάνια και ιστορικής αξίας αντικείμενα από το περίφημο «Θωρηκτό Αβέρωφ».\nΠρόκειται για εκθέματα, που για πρώτη φορά βγαίνουν από τη ναυαρχίδα όλων των Ελλήνων, ένα κειμήλιο της σύγχρονης ιστορίας του Ελληνικού Πολεμικού Ναυτικού και πλοίο Έδρας του Αρχηγού του Γενικού Επιτελείου Ναυτικού.\nΤα εγκαίνια θα πραγματοποιηθούν την Πέμπτη 16 Ιουνίου στις 20.00.\nΣτην τελετή παρέστησαν η νέα Εισαγγελέας του Αρείου Πάγου, κ. Ξένη Δημητρίου.\n«Ένα σπίτι, μια πατρίδα, ο ίδιος ουρανός…»\nΠρωτότυπη έκθεση ζωγραφικής παρουσιάστηκε από τα παιδιά της Αποστολής.\nΤην ανάγκη που έχουν όλα τα παιδιά του κόσμου να ζουν σε ένα σπίτι, να ανήκουν σε μια πατρίδα , να κοιτούν με αισιοδοξία, τον ίδιο ουρανό… αποτύπωσαν με χρώματα τα παιδιά του «ΔΗΜΗΤΡΕΙΟΥ» Κέντρου Φροντίδας Παιδιού της ΑΠΟΣΤΟΛΗΣ της Ιεράς Αρχιεπισκοπής Αθηνών που λειτουργεί σε συνεργασία με το Δήμο Μοσχάτου – Ταύρου σε μια πρωτότυπη Έκθεση Εικαστικών Έργων.\nΗ Έκθεση, που είχε τίτλο « Ένα σπίτι, μια πατρίδα, ο ίδιος ουρανός», παρουσιάστηκε στο φουαγιέ του Δημοτικού Θεάτρου Πειραιά , προκαλώντας θαυμασμό αλλά και βαθιά συγκίνηση στους πολυάριθμους επισκέπτες της καθώς αποτύπωνε τις σκέψεις των παιδιών για την προσφυγική κρίση.\nΟι μικροί καλλιτέχνες του ΔΗΜΗΤΡΕΙΟΥ, ηλικίας 6 – 12 ετών, με τη διδασκαλία, την υπομονή και την αγάπη της εικαστικού κ. Καίτης Προφήτη απελευθέρωσαν τη φαντασία τους κι έδωσαν ρυθμό στα πινέλα τους ενώ ο καταξιωμένος Έλληνας ζωγράφος Γιάννης Αδαμάκης, διαθέτοντας γενναιόδωρα το χρόνο και το ταλέντο του, έδωσε στην Έκθεση την τελική πρωτότυπη μορφή της.\nΟ Γενικός Διευθυντής της ΑΠΟΣΤΟΛΗΣ κ. Κωστής Δήμτσας, υπογράμμισε ότι: «Το ΔΗΜΗΤΡΕΙΟ δημιουργήθηκε για να στηρίξει τις οικογένειες και για να φροντίσει, να μορφώσει και να εμπνεύσει τα παιδιά που θα χτίσουν έναν καλύτερο κόσμο. Τα έργα τους παρουσιάζουν τις σκέψεις τους για την προσφυγική κρίση και αντανακλούν το μέλλον που ονειρεύονται».\nΗ Έκθεση των παιδιών ολοκληρώθηκε με γιορτή που στήθηκε στο προαύλιο του Δημοτικού Θεάτρου Πειραιά. Μάγοι, δράκοι, κλόουν, χορευτικά συγκροτήματα και απίθανες παιδικές χορωδίες έστειλαν το δικό τους μήνυμα αλληλεγγύης και αγάπης , ενώ ένα τεράστιο τελάρο ζωγραφικής, πινέλα και χρώματα, παραδόθηκαν στα χέρια των παιδιών για να φιλοτεχνήσουν, αυθόρμητα, τη δική τους «Ονειρούπολη».\nΤην εκδήλωση τίμησαν με την παρουσία τους, ο Δήμαρχος Μοσχάτου – Ταύρου κ. Ανδρέας Ευθυμίου, ο Αντιπεριφερειάρχης κ. Γιώργος Γαβρίλης, Αντιδήμαρχοι, εκπρόσωποι Οργανισμών και φορέων της πόλης και πλήθος κόσμου. Οι αγαπημένοι παρουσιαστές Μαρία Μπεκατώρου και Πέτρος Πολυχρονίδης μοιράστηκαν τη χαρά των παιδιών και φωτογραφήθηκαν με τα έργα τους .\nΣτην γιορτή συμμετείχαν φιλικά η πολυάριθμη παιδική χορωδία Con Anima Children Choir υπό τη Διεύθυνση της Ιουλίας Τζανετουλάκου, ο Πολιτιστικός Σύλλογος Κερατσινίου Θυμαιτάδαι με το εξαιρετικό παιδικό χορευτικό συγκρότημά του, ο εκπληκτικός Μάγος Tristan Maestro, οι κλόουν Μάξι και Λάρι, ο μουσικός Γιώργος Μπεσίρης καθώς και ο αγαπημένος δάσκαλος μουσικής των παιδιών, Θανάσης Αθανασίου.\nΤο ΔΗΜΗΤΡΕΙΟΝ Κέντρο Φροντίδας Παιδιού ιδρύθηκε από την ΑΠΟΣΤΟΛΗ, με σκοπό τη φροντίδα και την υποστήριξη παιδιών ηλικίας 6 – 12 ετών, που προέρχονται από οικογένειες με χαμηλά εισοδήματα και αξεπέραστα κοινωνικά προβλήματα. Λειτουργεί σε συνεργασία με τον Δήμο Μοσχάτου – Ταύρου. Το καθημερινό πρόγραμμα λειτουργίας του αρχίζει αμέσως μετά από το σχολικό ωράριο και διαρκεί έως το βράδυ, παρέχοντας σίτιση, ενισχυτική διδασκαλία, ψυχολογική υποστήριξη κι έναν πλούτο δημιουργικών δραστηριοτήτων που βοηθούν τα παιδιά στην υγιή ανάπτυξή τους, την ψυχική τους ισορροπία, την ανάδειξη των δεξιοτήτων και των έμφυτων ταλέντων τους, την ψυχαγωγία, τη χαρά τους.\nΤο ΔΗΜΗΤΡΕΙΟΝ λειτουργεί μόλις από τον Νοέμβριο του 2013 και βρίσκεται στην οδό Αγίου Κωνσταντίνου 7, στο Μοσχάτο.\nΠλούσιες εκδηλώσεις στο 26ο διεθνές Φεστιβάλ Αρχαίας Ήλιδας\nΗ Ελιά θα είναι το σύμβολο του 26ου Διεθνούς Φεστιβάλ Αρχαίας Ήλιδας, οι εκδηλώσεις του οποίου θα είναι αφιερωμένες στη μεγάλη ηθοποιό Άννα Συνοδινού που έφυγε πέρυσι από τη ζωή, ενώ έχει ζητηθεί και φέτος να ανοίξει το αρχαίο θέατρο της Ήλιδας.\nΧθες έγινε η επίσημη παρουσίαση του προγράμματος του Φεστιβάλ, κατά την διάρκεια συνέντευξης Τύπου που παραχώρησαν από κοινού ο Δήμαρχος Ήλιδας κ. Χρήστος Χριστοδουλόπουλος, ο πρόεδρος του ΝΠΔΔ ‘Ο Ηλείος’ κ. Αλέξης Μανωλόπουλος και ο καλλιτεχνικός διευθυντής του Φεστιβάλ κ. Γιώργος Βούκανος.\nΤο Πρόγραμμα του 26ου Φεστιβάλ Αρχαίας Ήλιδας\n-Τετάρτη 22 Ιουνίου: «Το Ταξίδι των Ηρώων- Οι Νέοι στην Ήλιδα» (Θέατρο Ήλιδας)\n-Πέμπτη 30 Ιουνίου: «Πιάνω παπούτσι… Πάνω στο πιάνο»- Παιδικό (Οικία Τατάνη)\n-Σάββατο 2 Ιουλίου: «Ασπίδα» του Μένανδρου και το «Συμπόσιο» (Λάπιθαι) του Λουκιανού- 1η Παρουσίαση Αρχαίας Θέατρο Ήλιδας (αίτημα άδειας)- Νέο θέατρο Ήλιδας (Δημήτρης Πιατάς, Τάσος Παλαντζίδης, Γιώργος Χρανιώτης κλπ.)\n-Τετάρτη 6 Ιουλίου: «Πλάτωνα, Απολογία Σωκράτη»- Κήπος οικίας Τατάνη\n-Δευτέρα 11 Ιουλίου: ΔΗΠΕΘΕ Πάτρας- «Γαλιλαίος» Κώστας Καζάκος- Θέατρο Ήλιδας\n-Παρασκευή 15 Ιουλίου: «Αριστοφανιάδα»- ΔΗΠΕΘΕ Κρήτης- Θέατρο Ήλιδας (Αντώνης Καφετζόπουλος, Γεράσιμος Γεννατάς, Γιώργος Πυρπασόπουλος, Ευαγγελία Μουμούρη)\n-Σάββατο 16 Ιουλίου: Οικία Τατάνη- Εγκαίνια έκθεσης; «Ο Μελισσοκόμος των Αγγέλων» και συμμετοχή και ερασιτεχνών φωτογράφων\n-Κυριακή 17 Ιουλίου: «Ειρήνη» του Αριστοφάνη- Παιδικό- Θέατρο Ήλιδας\n-Τρίτη 19 Ιουλίου: Συναυλία Σταμάτη Κραουνάκη – Θέατρο Ήλιδας\n-Παρασκευή 22 Ιουλίου: «Το Καπλάνι της βιτρίνας» της Άλκης Ζέη – Οικία Τατάνη – (Γιάννης Καρατζογιάννης, Χριστίνα Θεοδωροπούλου κλπ)\n-Σάββατο 23 Ιουλίου: «Του Κουτρούλη ο γάμος» - (Γιάννης Βούρος, Τάνια Τρύπη κλπ.)\n-Σάββατο 30 Ιουλίου: «FUGA»- Κήπος οικίας Τατάνη (Αλέξανδρος Μυλωνάς, Φαίη Ξυλά, Γιώργος Χρανιώτης κλπ.)\n-Τρίτη 2 Αυγούστου: «Πλούτος» του Αριστοφάνη- Αρχαίο θέατρο Ήλιδας- (Γιώργος Κιμούλης, Γιάννης Μπέζος, Πέτρος Φιλιποίδης, Παύλος Χαϊκάλης)\n-Παρασκευή 5 Αυγούστου: «Ο κουρέας της Σεβίλλης» της Κάρμεν Ρουγγέρη- παιδικό- Θέατρο Ήλιδας\n-Σάββατο 6 Αυγούστου: «Αντιγόνη» του Σοφοκλή- (Νικήτας Τσακίρογλου, Ιωάννα Παππά, Σταύρος Ζαλμάς κλπ.)\n-Δευτέρα 8 Αυγούστου: Συναυλία Κωστή Μαραβέγια- Θέατρο Ήλιδας\n-Σάββατο 13 Αυγούστου: Ρεσιτάλ κιθάρας Παναγιώτη Μάργαρη- Οικία Τατάνη\n-Πέμπτη 18 Αυγούστου: «Αντιγόνη» του Σοφοκλή από το Εθνικό Θέατρο- (Μπέτυ Αρβανίτη, Δημήτρης Λιγνάδης κλπ.)\n-Κυριακή 21 Αυγούστου: «Ο Κανένας και ο Καθένας» του Νίκου Καλογερόπουλου- Οικία Τατάνη\n-Σάββατο 26 Αυγούστου: «Αντιγόνη» από το Φεστιβάλ Αθηνών- (Στέλιος Μάϊνας, Βασιλική Τρουφάκου κλπ.)\n(Στα πλαίσια του Φεστιβάλ θα υλοποιηθεί η θεματική ενότητα «Το ταξίδι των ηρώων», αφιέρωμα στην Άννα Συνοδινού και εκδηλώσεις για την ομογένεια)\nTo Loutraki Festival 2016 ξεκινά το ταξίδι του\nTo Loutraki Festival 2016 παρουσιάζεται στον Ιανό την Πέμπτη 16 Ιουνίου.\nΜετά την επιτυχία του της πρώτης διοργάνωσης του Loutraki Festival το 2015, παραμένει σταθερός στόχος των διοργανωτών να καθιερωθεί ως θεσμός στα πολιτιστικά δρώμενα πανελλαδικά.\nTo Loutraki Festival 2016 παρουσιάζεται στον Ιανό την Πέμπτη 16 Ιουνίου στις 12:30.\nΤο πρόγραμμα του 2016 διατηρεί το υψηλό του επίπεδο, με συνεργασίες και συμπράξεις σημαντικών και καταξιωμένων καλλιτεχνών, το Blues Festival, το Rock Festival, τα Tuesday’s Sunset και την Ευρωπαϊκή Ημέρα Μουσικής που αποτελούν θεματικές του Φεστιβάλ, αλλά και μια νέα προσπάθεια που ξεκινάει φέτος στη μαγευτική τοποθεσία του Σχοίνου, το Odyssia Festival. Μια καινούργια διοργάνωση χορευτικής ηλεκτρονικής μουσικής με εξαιρετικό line up. Παράλληλα στη διάρκεια του, θα φιλοξενηθεί μια κορυφαία αρχιτεκτονική έκθεση, ενώ δεν θα λείψουν και οι παρουσιάσεις συγγραφέων και άλλων καλλιτεχνών από το τοπικό δυναμικό.\nΤην παρουσίαση του προγράμματος θα κάνει ο Αλέξης Κωστάλας και ο καλλιτεχνικός Διευθυντής του Φεστιβάλ Πελοπίδας Μαυρόπουλος.\nΣτην παρουσίαση θα παραβρεθούν και θα μιλήσουν καλλιτέχνες που συμμετέχουν στο Φεστιβάλ, εκπρόσωποι των θεματικών φεστιβάλ, εκπρόσωποι των χορηγών και των χορηγών επικοινωνίας, ενώ δεν θα λείψουν και οι μουσικές εκπλήξεις.\nΤα «Στενά» αποδείχτηκαν πολύ στενά για τόσο κόσμο!\nΞεκίνησε η τριήμερη γιορτή του πολιτισμού στα "Στενά της Λαμίας 2016".\nΜέχρι και την Πέμπτη 16 Ιουνίου 2016, το στενό της οδού Ανδρούτσου φιλοξενεί έργα τέχνης από δεκάδες συμπολίτες μας.\nΤο απόγευμα της Τρίτης έγιναν και τα επίσημα εγκαίνια των εκδηλώσεων από τον Δήμαρχο Λαμιέων Νίκο Σταυρογιάννη με τα στενά να είναι πλημμυρισμένα από κόσμο.\nΗ φιλαρμονική του Δήμου για μια ακόμα φορά έκλεψε τις εντυπώσεις και ο Δημήτρης Αργυρίου μας έκανε να σιγοτραγουδάμε υπό το φως του φεγγαριού.\nΑν θέλετε να απολαύσετε έργα τέχνης από καταξιωμένους ζωγράφους, γλύπτες αλλά και ερασιτέχνες, αν θέλετε να αγοράσετε μικρά είδη δώρων κατασκευασμένα με μεράκι και αγάπη από Λαμιώτες καλλιτέχνες δεν έχετε παρά να επισκεφτείτε τα στενά της πόλης μας!\nΔείτε φωτογραφίες από τα χθεσινά εγκαίνια "Στενά της Λαμίας 2016"\nΗ Εθνική Λυρική Σκηνή επιστρέφει στο αεροδρόμιο της Αθήνας\nΤην Παρασκευή 17 Ιουνίου στις 12.00.\nΗ Εθνική Λυρική Σκηνή επιστρέφει στο αεροδρόμιο της Αθήνας για μία ακόμη εμφάνιση, αυτή τη φορά με ελληνική και βιεννέζικη οπερέτα!\nΈνα χρόνο μετά την εμφάνιση-έκπληξη που πλημμύρισε το αεροδρόμιο με διάσημες άριες και «μάγεψε» τους ταξιδιώτες που είχαν την τύχη να βρεθούν σε μία… «οπερετική αναχώρηση», την ερχόμενη Παρασκευή, 17 Ιουνίου, η Εθνική Λυρική Σκηνή επιστρέφει στον Διεθνή Αερολιμένα Αθηνών για να ευχηθεί «καλό ταξίδι», με ελληνική και βιεννέζικη οπερέτα!\nΈτσι, την Παρασκευή στο χώρο του αεροδρομίου, οι επιβάτες θα έχουν την ευκαιρία να απολαύσουν τρεις νέους ερμηνευτές της Εθνικής Λυρικής Σκηνής – την υψίφωνο Ελένη Κουτσουμπή, τη μεσόφωνο Ελένη Βουδουράκη και τον βαρύτονο Χρήστο Λάζο – που θα ερμηνεύσουν αποσπάσματα από διάσημες ελληνικές και βιεννέζικες οπερέτες, με συνοδεία από πιάνο. Με την λυρική τέχνη και τις εντυπωσιακές φωνές τους, οι ερμηνευτές της ΕΛΣ θα συνοδεύσουν τους ταξιδιώτες λίγο πριν από την αναχώρησή τους, προσφέροντας μια μοναδική οπερετική εμπειρία.\nΗ δεύτερη εμφάνιση του μεγαλύτερου πολιτιστικού οργανισμού της χώρας, είναι μια ακόμη πολύ ιδιαίτερη στιγμή για το αεροδρόμιο, διαχρονικό υποστηρικτή της Εθνικής Λυρικής Σκηνής. Η πρωτοβουλία εντάσσεται στο πρόγραμμα «Fly me to the Moon», μια συνεργασία του ΔΑΑ με την πολιτιστική πλατφόρμα ελculture που συνεχίζεται και φέτος.\nΠαρασκευή, 17 Ιουνίου, 12:00 (2 παραστάσεις των 20΄), Επίπεδο Αναχωρήσεων, Είσοδος 3, περιοχή ελεύθερης πρόσβασης\nΗ Εθνική Λυρική Σκηνή έχει αποδείξει τα τελευταία χρόνια ότι μπορεί να ταξιδέψει την τέχνη της όπερας σε μέρη απρόσμενα και απρόβλεπτα. Με την πολιτική εξωστρέφειας, που στοχεύει στην εξοικείωση του μη εξειδικευμένου κοινού με την λυρική τέχνη, έχει καταφέρει να φέρει σε επαφή με την όπερα ένα ευρύ φάσμα κοινού και να την κάνει αναπόσπαστο κομμάτι της καθημερινότητας των πολιτών της Αθήνας και όχι μόνον.\nΈνα σημαντικό ορόσημο για την Εθνική Λυρική Σκηνή και τον πολιτισμό μας, αναμένεται να αποτελέσει η μεταστέγασή της στο Κέντρο Πολιτισμού - Ίδρυμα Σταύρος Νιάρχος στο Φάληρο. Λίγο πριν από την «απογείωση» στη νέα στέγη της, όπου αναμένεται να δημιουργηθεί ένας σημαντικός πόλος έλξης του κοινού από τη χώρα μας και το εξωτερικό, η ΕΛΣ επισκέπτεται το Διεθνή Αερολιμένα Αθηνών, την επίσημη πύλη υποδοχής χιλιάδων επισκεπτών στην πόλη, προσφέροντας στιγμές αισθητικής και μουσικής απόλαυσης.\nΠηγή: http://www.newsbeast.gr , http://flashnews.gr , http://www.newsbeast.gr , http://www.newsbeast.gr , http://www.newsbeast.gr , http://www.patrisnews.com , http://www.newsbeast.gr , http://www.lamiareport.gr και http://www.newsbeast.gr


Μαθητές ήσαν έτοιμοι για... πόλεμο ! - Pelop.gr\nΜαθητές ήσαν έτοιμοι για... πόλεμο !\nΣυναγερμός έξω από το 15ο Λύκειο, στην Ανθούπολη. Εκεί περίπου 40 μαθητές συγκεντρώθηκαν για να λύσουν τις διαφορές τους με απειλητικές διαθέσεις. Είχαν χωριστεί σε δύο ομάδες και ήταν έτοιμοι να συμπλακούν, όμως χάρη στην επέμβαση της Αστυνομίας τα χειρότερα απετράπησαν. Τις διαθέσεις τους διαπίστωσαν περαστικοί, που ειδοποίησαν την Αστυνομία, και στο σημείο έσπευσαν δικυκλιστές της ομάδας ΔΙΑΣ, μαζί με περιπολικά της Αμέσου Δράσεως. Ωστόσο οι μαθητές χάθηκαν στα γύρω στενά και παρά την καταδίωξη που ακολούθησε, δεν συνελήφθησαν οι εγκέφαλοι του επεισοδίου. Αντίθετα, προσήχθησαν στο Α' Αστυνομικό Τμήμα, απέναντι ακριβώς από το σχολείο, δύο ανήλικοι, αλβανικής υπηκοότητας. Οι νεαροί υποστήριξαν ότι δεν είχαν σχέση με το επεισόδιο και ότι από περιέργεια βρέθηκαν στο σημείο.\nΩστόσο, και μόνο η παρουσία των 40 μαθητών στο προαύλιο του σχολείου προκάλεσε έκπληξη στους αστυνομικούς, που θεωρούν ότι εάν δεν είχαν επέμβει, δεν θα μπορούσε κανείς να προεξοφλήσει ποια θα ήταν η κατάληξη.\nΔεν έχουν διασαφηνιστεί οι λόγοι για τους οποίους οι μαθητές ήρθαν σε αντιπαράθεση, όμως οι εκτιμήσεις είναι δύο: Είτε πρόκειται για προσωπικές διαφορές μεταξύ κάποιων μαθητών, που κάλεσαν και άλλους για να τους υποστηρίξουν λειτουργώντας ως ομάδες, είτε πρόκειται για οπαδικά ζητήματα, που λύνονται με τέτοιες αντιπαραθέσεις. Πάντως, σε αυτές τις περιπτώσεις βασιλεύει ο νόμος της σιωπής, όπως και στη συγκεκριμένη περίπτωση, καθώς οι μαθητές στη θέα των αστυνομικών το έβαλαν στα πόδια και κανείς δεν αποκάλυψε το παραμικρό.


Επανήλθε στις νίκες ο Θρύλος - Redaroume.gr\nΑρχική/ΕΡΑΣΙΤΕΧΝΗΣ/Επανήλθε στις νίκες ο Θρύλος\nΕξαιρετικός ο Ολυμπιακός συνέτριψε τον Φοίβο Συκεών με 34-19 επιστρέφοντας στον δρόμο των επιτυχιών.\nΤην δεύτερη νίκη της στο νέο πρωτάθλημα της Α1 πανηγύρισε η ομάδα χάντμπολ του Ολυμπιακού.\nΟι «ερυθρόλευκοι» παίζοντας εξαιρετικά, δεν δυσκολεύτηκαν καθόλου, ώστε να συντρίψουν με 34-19 τον Φοίβο Συκεών στο πλαίσιο της τρίτης αγωνιστικής του πρωταθλήματος της Handball Premier στο Κλειστό Γυμναστήριο «Μ. Μερκούρη» στο Ρέντη.\nΟι Πειραιώτες ήταν ανώτεροι σε όλη τη διάρκεια της αναμέτρησης φτάνοντας άνετα στην τελική επικράτηση με τη διαφορά των γκολ να μεγαλώνει όσο κυλούσε το παιχνίδι και μάλιστα να φτάνει σε διψήφιο αριθμό λίγο μετά την έναρξη του δεύτερου ημιχρόνου. Οι Πειραιώτες πανηγύρισαν τη δεύτερη τους νίκη στο πρωτάθλημα με την ομάδα του Γιώργου Ζαραβίνα να πιάνει υψηλά στάνταρ απόδοσης, τρέχοντας στον αιφνιδιασμό και προσφέροντας θεαματικές φάσεις. Το παιχνίδι αυτό αποτέλεσε και την καλύτερη πρόβα τζενεράλε ενόψει ενός ακόμα ντέρμπι, αυτού της 4ης αγωνιστικής με την ΑΕΚ εκτός έδρας την ερχόμενη εβδομάδα.\nΑ1 ΕΡΑΙΤΕΧΝΗΣ ΜΑΤΣ ΟΛΥΜΠΊΑΚΟΣ ΦΟΙΒΟΣ ΣΥΚΕΩΝ ΧΑΝΤΜΠΟΛ\nΦιλικό με Παμβοχαικο ο Θρυλος\n«Ο καλός Ολυμπιακός κερδίζει οποιαδήποτε ομάδα!»


1. Εισαγωγή πρακτική επιστήµη. Συνδέεται άµεσα µε τη δηµιουργία κοινωνικές επιπτώσεις και προεκτάσεις. - PDF\n1. Εισαγωγή πρακτική επιστήµη. Συνδέεται άµεσα µε τη δηµιουργία κοινωνικές επιπτώσεις και προεκτάσεις.\nDownload "1. Εισαγωγή πρακτική επιστήµη. Συνδέεται άµεσα µε τη δηµιουργία κοινωνικές επιπτώσεις και προεκτάσεις."\n1 1. Εισαγωγή Η Χηµεία είναι, κυρίως, πρακτική επιστήµη. Δεν ασχολείται µε τα αφηρηµένα αλλά µε τα εφαρµόσιµα. Μελετά τα στοιχεία και τις ενώσεις τους που εµπλέκονται στην καθηµερινή ζωή (στις αρχές του 21ού αιώνα οι γνωστές ενώσεις, συνθετικές και φυσικές, είναι περισσότερες από 18 εκατοµµύρια). Συνδέεται άµεσα µε τη δηµιουργία καθώς διαρκώς γίνεται σύνθεση νέων ενώσεων. Εξηγεί φαινόµενα και προσφέρει εφαρµογές µε κοινωνικές επιπτώσεις και προεκτάσεις. Όταν η διδασκαλία της χηµείας συνδέεται µε εµπειρίες από την καθηµερινή ζωή, τονίζεται ο ρόλος και η σπουδαιότητα της χηµείας, το µάθηµα είναι πιο ελκυστικό και οι µαθητές έχουν την αίσθηση ότι αποκτούν ουσιαστική- «χρήσιµη» γνώση. Η σύνδεση µε την καθηµερινότητα τονίζει την πρακτική διάσταση της Χηµείας ενώ η παρουσίαση του µαθήµατος ως εγκυκλοπαίδεια χηµικών ιδιοτήτων και παρασκευών οδηγεί τους µαθητές σε αποστασιοποίηση και τελικά στην «καταδίκη» του µαθήµατος. Λόγω του αντικειµένου της επιστήµης της χηµείας, υπάρχουν δυνατότητες σύνδεσης µε την καθηµερινότητα, για πολλές από τις διδασκόµενες ενότητες. Οι επεκτάσεις που περιλαµβάνονται στα κείµενα της εργασίας, σε ορισµένες περιπτώσεις, ίσως είναι αρκετά εξειδικευµένες για τα επίπεδα του Λυκείου. Όµως τα κείµενα απευθύνονται στους καθηγητές και γράφτηκαν µε βάση το σκεπτικό ότι, ο δάσκαλος, παρουσιάσει σωστά ένα θέµα όταν κατέχει πολλαπλάσια αυτών που διδάσκει. 1\n2 2. Αιθανόλη-Αλκοολούχα ποτά Μεθανόλη 2.1 Παραγωγή αιθανόλης Η αιθανόλη (οινόπνευµα) είναι το πιο χαρακτηριστικό και δραστικό συστατικό των αλκοολούχων ποτών. Η αιθανόλη των ποτών προκύπτει από την αλκοολική ζύµωση σακχάρων που περιέχονται σε φυτικά προϊόντα. Το κρασί προέρχεται από τους χυµούς των σταφυλιών, η µπύρα από το κριθάρι, το ουίσκι από κριθάρι ή καλαµπόκι, η βότκα από βρόµη. C 6 H 12 O 6 ζυµά ση 2CH 3 CH 2 OH + 2CO 2 αλκοολική ζύµωση Μεγάλες ποσότητες, σχεδόν καθαρής αλκοόλης, παράγονται βιοµηχανικά µε αλκοολική ζύµωση υδατικών διαλυµάτων σακχάρων. Σαν πηγή σακχάρων στην Ελλάδα χρησιµοποιείται εκχύλισµα σταφίδας και αραιωµένη µελάσα της ζαχαροβιοµηχανίας. C 12 H 22 O 11 + H 2 O ζυµά ση 4CH 3 CH 2 OH + 4CO 2 Με απόσταξη των αλκοολικών διαλυµάτων που προκύπτουν από την ζύµωση παραλαµβάνεται αλκοόλη καθαρότητας µέχρι 95% (προκύπτει αζεοτροπικό µίγµα που περιέχει 5% νερό). Η αποµάκρυνση του νερού µπορεί να γίνει µε προσθήκη αφυδατικού, συνήθως CaO, το οποίο αντιδρά µε το νερό και σχηµατίζει Ca(OH) 2. Συνθετική αιθανόλη παρασκευάζεται µε προσθήκη νερού στο αιθένιο το οποίο παράγεται από πυρόλυση κλασµάτων του πετρελαίου. CH 2 =CH 2 + H 2 O H + CH 3 CH 2 OH Είναι χαµηλής ποιότητας αλλά χρησιµοποιείται σαν νοθεία στα αλκοολούχα ποτά. 2\n3 Ο εντοπισµός της νοθείας µπορεί να γίνει µε µετρητή ραδιενέργειας. Η φυσική αλκοόλη περιέχει ίχνη ραδιενεργού άνθρακα ενώ η συνθετική όχι. Η αιθανόλη που παράγεται βιοµηχανικά χρησιµοποιείται ως αντισηπτικό (το γνωστό οινόπνευµα), ως διαλύτης (π.χ. στα αρώµατα, καλλυντικά) για την παρασκευή άλλων ουσιών όπως αιθέρα και αιθυλεστέρων, και ως καύσιµο. Η πράσινη βενζίνη (µίγµα αιθανόλης και βενζίνης) είναι πιο φιλική προς το περιβάλλον γιατί κατά την καύση της εκπέµπονται λιγότερες ρυπογόνες ουσίες σε σχέση µε τη βενζίνη. Στην βιοµηχανική αιθανόλη προστίθενται ουσίες όπως µεθανόλη, βενζίνη και µερικές φορές χρωστικές ώστε να αποκτήσει χρώµα και δυσάρεστη οσµή για να αποφεύγεται η χρήση της στη νοθεία των ποτών (µετουσιωµένο οινόπνευµα). 2.2 Πως δρα το οινόπνευµα στον οργανισµό Η αιθανόλη είναι τοξική ουσία για τον ανθρώπινο οργανισµό και κατατάσσεται στα κατασταλτικά του κεντρικού νευρικού συστήµατος, όπως και τα ναρκωτικά. Μικρές ποσότητες οινοπνεύµατος ενεργούν ως τονωτικό αλλά µεγάλες σαν κατευναστικό. Αν καταναλώνεται σε µικρές ποσότητες, και όχι συχνά, µεταβολίζεται εύκολα και δεν δηµιουργεί σοβαρό πρόβληµα υγείας. Από την κατάχρηση όµως, µεταξύ των άλλων επιπτώσεων, βλάπτονται όργανα που είναι κυρίως το ήπαρ, το πάγκρεας, το στοµάχι και ο εγκέφαλος. Συγκέντρωση οινοπνεύµατος στο αίµα πάνω από 0,36% έχει σαν αποτέλεσµα παραλήρηµα, κόµµα, ακόµη και θάνατο. Επειδή η αιθανόλη είναι πολύ διαλυτή στο νερό απορροφάται γρήγορα από το στοµάχι και το λεπτό έντερο, περνά στην κυκλοφορία του αίµατος και µέσω αυτού φτάνει στους ιστούς και ειδικότερα στα όργανα που τροφοδοτούνται µε µεγάλες ποσότητες αίµατος όπως ο εγκέφαλος (σε 90 δευτερόλεπτα περίπου). 3\n4 Για να επιβραδύνεται η απορρόφηση του οινοπνεύµατος από το στοµάχι, και να µη «χτυπά» αµέσως στο κεφάλι, η κατανάλωση των παραδοσιακών Ελληνικών ποτών (ούζο, τσίπουρο, ρακή, κρασί) συνοδεύονται από «µεζέ». Οι τροφές, κυρίως οι λιπαρές, δηµιουργούν επίστρωση στο στοµάχι µε αποτέλεσµα να καθυστερεί η απορρόφηση της αλκοόλης κατά τον ίδιο τρόπο λειτουργεί και η ντοµάτα). Ένα µέρος της αλκοόλης αποβάλλεται µε τα ούρα και τον εκπνεόµενο αέρα ενώ το υπόλοιπο µεταβολίζεται στον οργανισµό. Η συγκέντρωση της αιθανόλης στην αναπνοή ή τα ούρα είναι δείκτης του επιπέδου της στο αίµα. Επειδή ακόµη και µικρές ποσότητες αιθανόλης µειώνουν τα ανακλαστικά, υπάρχουν ορισµένα όρια κατανάλωσης αλκοόλ για τους οδηγούς. Το αλκοτέστ υπολογίζει περίπου τα επίπεδα αιθανόλης του αέρα που εκπνέουµε, αλλά για πιο ακριβείς τιµές απαιτείται ανάλυση αίµατος. Στον εγκέφαλο η αιθανόλη επιδρά στις µεµβράνες των νευρικών κυττάρων καθιστώντας τον εγκέφαλο λιγότερο δεκτικό στα ερεθίσµατα µε αποτέλεσµα την µείωση των αντανακλαστικών. Το κέντρο ελέγχου στον εγκέφαλο γίνεται λιγότερο ενεργό, οπότε µειώνονται οι αναστολές και οι άνθρωποι γίνονται πιο κοινωνικοί. Καθώς ό µως αυξάνονται οι συγκεντρώσεις, οι επιδράσεις στο νευρικό σύστηµα είναι εντονότερες, αποσυντονίζονται οι µύες και αρχίζει η δυσκολία στην οµιλία και την κατανόηση. Η ατονία του νευρικού συστήµατος έχει σαν αποτέλεσµα την εξασθένιση των σωµατικών πόνων. 4\n5 Πριν την ανακάλυψη των αναισθητικών δινόταν σε ασθενείς µεγάλες ποσότητες αλκοόλης για µείωση του πόνου ακόµη και σε εγχειρήσεις σε πρόχειρα ιατρεία. Η αιθανόλη, µε την βοήθεια ενζύµων, µεταβολίζεται στο ήπαρ αρχικά προς αιθανάλη (ακεταλδεΰδη) και στη συνέχεια προς αιθανικό οξύ (οξικό οξύ) το οποίο τελικά είτε οξειδώνεται στα κύτταρα για παραγωγή ενέργειας είτε χρησιµοποιείται για τη σύνθεση λιπαρών οξέων, στεροειδών και άλλων βιολογικών µορίων. Οι γυναίκες θα πρέπει να καταναλώνουν λιγότερο κρασί από τους άνδρες διότι ο οργανισµός τους παράγει µικρότερες ποσότητες του ενζύµου (αφυδρογονάση) που καταλύει τον µεταβολισµό της αιθανόλης. Η αιθανάλη είναι κυρίως υπεύθυνη για τους πονοκεφάλους και τις άλλες αρνητικές επιπτώσεις που προκ αλούνται από την κατανάλωση µεγάλης ποσότητας ποτών. Σε ορισµένα άτοµα τα απαραίτητα για τον µεταβολισµό της αιθανάλης ένζυµα δεν παράγονται σε επαρκείς ποσότητες, µε αποτέλεσµα τα άτοµα αυτά να µεθούν εύκολα, από τη συσσώρευση της αιθανάλης. Γενικά απαιτείται αρκετός χρόνος, µέχρι 12 ώρες, για να µεταβολιστεί η αιθανόλη. Όταν φτάνουν στο ήπαρ µεγαλύτερες ποσότητες αλκοόλης από αυτές που µπορεί να επεξεργασθεί, η ακεταλδεΰδη δε µεταβολίζεται πλήρως µε αποτέλεσµα να παραµένει στην κυκλοφορία και να προκαλείται καρδιακή αρρυθµία, ζαλάδα, ίλιγγος και ναυτία. Ναυτία επίσης προκαλείται από την αυξηµένη έκκριση οξέων στο στοµάχι. Τα νεφρά υπερλειτουργούν για να αποµακρύνουν ποσότητες οινοπνεύµατος αλλά αυτό έχει σαν αποτέλεσµα την αποµάκρυνση νερού, βιταµινών και ανόργανων αλάτων µε συνέπεια την αφυδάτωση του οργανισµού. Με την αφυδάτωση µειώνεται η πίεση του αίµατος στον εγκέφαλο γεγονός που οδηγεί στο γνωστό σφυροκόπηµα που συνοδεύει τον πονοκέφαλο. Για την αποφυγή της αφυδάτωσης πρέπει να πίνουνε νερό περισσότερο από τον όγκο του ποτού που καταναλώνουµε. Ίσως κάτι να γνώριζαν οι Αρχαίοι Έλληνες που έπιναν το κρασί πάντα αναµεµιγµένο µε νερό. 5\n6 Η κόπωση των µυών που ακολουθεί πολλές φορές την υπερκατανάλωση οφείλεται κατά ένα µέρος σε ποσότητες γαλακτικού οξέος που παράγονται από τον µεταβολισµό της αλκοόλης. Γαλακτικό οξύ παράγεται κατά την έντονη µυική άσκηση αλλά µε λίγα ποτά παραπάνω δε χρειάζεται να ιδρώσει κανείς για να κουραστεί. Βέβαια η κούραση είναι και αποτέλεσµα στέρησης ήρεµου, βαθύ ύπνου λόγω της διέγερσης του νευρικού συστήµατος η οποία, επίσης, καθιστά τα άτοµα ευαίσθητα στο φως και τους θορύβους. Σήµερα, ιδίως νεαρά άτοµα, διασκεδάζουν µε «σκληρά» ποτά που καταναλώνουν σε περιβάλλοντα όπου η µουσική ακούγεται σε µεγάλη ένταση. Αυτό ο συνδυασµός οδηγεί σε εκνευρισµό, ένταση, εριστικότητα, µείωση του ελέγχου και απώλεια του µέτρου. Ø Τελικά όταν ο οργανισµός επιβαρύνεται µε µεγάλες ποσότητες οινοπνεύµατος βρίσκεται σε κατάσταση µάχης για να αντιµετωπίσει την τοξική εισβολή. Η κατανάλωση µεγάλης ποσότητας αιθανόλης δηµιουργεί τα προβλήµατα που αναφέρθηκαν. Είναι όµως κοινή εµπειρία πως ίδιες ποσότητες ποτών, της ίδιας περιεκτικότητας σε οινόπνευµα, έχουν διαφορετικές επιπτώσεις. Για παράδειγµα η κατανάλωση ποσότητας κάποιου κρασιού φέρνει περισσότερο πονοκέφαλο, την επόµενη µέρα, από ίδια ποσότητα ενός άλλου κρασιού καλύτερης ποιότητας. Ένα φτηνό ουίσκι έχει πιο δυσάρεστες επιπτώσεις από ένα ακριβό. 6\n7 Η διαφορές οφείλονται στο γεγονός ότι ορισµένα ποτά εκτός από την αιθανόλη περιέχουν και άλλες δραστικές ουσίες. Τέτοια ουσία είναι η µεθανόλη που περιέχεται σε µικρές ποσότητες στα ποτά (κυρίως το κόκκινο κρασί και το κονιάκ) αλλά σε µεγάλες ποσότητες σε νοθευµένα ποτά. Η µεθανόλη προκαλεί διαταραχές ύπνου και πονοκεφάλους περισσότερο από την αιθανόλη. Μερικά κρασιά και άλλα ποτά περιέχουν, σε µικρές ποσότητες, αλκοόλες µε περισσότερα άτοµα άνθρακα, κετόνες και αλδεΰδες. Οι ουσίες αυτές µεταβολίζονται µε πιο βραδείς ρυθµούς γι αυτό και προκαλούν ισχυρότερους πονοκεφάλους. Μπορεί να περιέχονται επίσης άλλα υποπροϊόντα όπως φαινόλες, ισταµίνες, και οιστρογόνα. Ø Τα οιστρογόνα αυξάνουν τα θηλυκά χαρακτηριστικά ατόµων που πίνουν πολύ. Γενικά, «καθαρά ποτά», είναι αυτά που περιέχουν σαν κύριο δραστικό συστατικό την φυσικά παραγόµενη αιθανόλη και όχι άλλες αλκοόλες, αλδεΰδες ή κετόνες. Τα ποτά αυτά προκαλούν λιγότερους πονοκεφάλους και είναι η βότκα, το τζιν και το άσπρο κρασί ενώ το ουίσκι το ρούµι και κόκκινο κρασί είναι πιο επιβαρηµένα αν δεν είναι καλής ποιότητας. Το αλκοόλ, σε µικρές ποσότητες, είναι πιθανό να έχει καρδιοπροστατευτική δράση. Μειώνει τις πιθανότητες δηµιουργίας αθηρωµατικής πλάκας στα αγγεία. Βέβαια η προστατευτική δράση της αλκοόλης αµφισβητείται από πολλούς που υποστηρίζουν πως, άτοµα που καταναλώνουν µικρές ποσότητες αλκοόλ, είναι άτοµα που προσέχουν τη διατροφή τους, κρατούν το µέτρο και γενικά ζουν υγιεινά. Από πειραµατικές έρευνες διαπιστώθηκε ότι το κρασί µπορεί να έχει ευεργετικά αποτελέσµατα στην καρδιά, άλλα διαλύµατα αλκοόλης περιεκτικότητας αντίστοιχης µε το κρασί δεν έχουν τα ίδια αποτελέσµατα. Εποµένως η µέτρια χρήση του κρασιού πιθανολογείται ότι κάνει καλό στην υγεία, όχι µόνο εξαιτίας της αιθανόλης αλλά και των άλλων συστατικών του. 7\n8 2.3 Περισσότερα για το κρασί Τα τελευταία χρόνια επιστηµονικές µελέτες τείνουν να καταλήξουν στο συµπέρασµα ότι το κρασί, και κυρίως το κόκκινο, έχει ευεργετική επίδραση στην υγεία όταν πίνεται σε καθηµερινή βάση αλλά µε µέτρο (1/3 µιας φιάλης για τους άνδρες 1/6 για τις γυναίκες). Η συνετή χρ ήση µειώνει τα καρδιαγγειακά επεισόδια κατά 20 έως 60%, βελτιώνει την πέψη, εµποδίζει τη δηµιουργία χολόλιθων, διευκολύνει την κυκλοφορία του αίµατος, δρα ως αντιφλεγµονώδες και αντισηπτικό, ενισχύει την άµυνα του οργανισµού στα κοινά κρυολογήµατα. Από παγκόσµια µελέτη διαπιστώθηκε ότι στη Γαλλία οι θάνατοι, από καρδιαγγειακή νόσο, είναι λιγότεροι από ότι στις ΗΠΑ και την Βρετανία (κατά 57% και 79% αντίστοιχα) παρά την υψηλή κατανάλωση κεκορεσµένων λιπαρών που ενοχοποιούνται για την νόσο αυτή. Το «Γαλλικό παράδοξο» αποδίδεται στο γεγονός ότι οι Γάλλοι καταναλώνουν περισσότερο κρασί από τους Αµερικανούς και Άγγλους. Ίσως δεν είναι και τόσο παράδοξο το γεγονός ότι στη Γαλλία το ποσοστό των αλκοολικών είναι το υψηλότερο στην Ευρώπη. 8\n9 Η δράση του κρασιού οφείλεται στην αιθανόλη, τα φαινολικά παράγωγα και τα σαλικυλικά που περιέχει. Η αλκοόλη αυξάνει τα επίπεδα της HDL λιποπρωτεΐνης στον ορό του αίµατος, γεγονός που βοηθά στην αποµάκρυνση της χοληστερόλης από τους ιστούς, µε αποτέλεσµα, να µειώνεται η πιθανότητα δηµιουργίας αθηρωµατικής πλάκας στα στεφανιαία αγγεία. Τα φαινολικά παράγωγα, κυρίως κατεχίνες και κερκετίνη, έχουν έντονη αντιοξειδωτική δράση. Δεσµεύουν τις ελεύθερες ρίζες του οξυγόνου που προκαλούν την οξείδωση της LDL λιποπρωτεΐνης. Η LDL όταν οξειδωθεί προσκολλάται στα τοιχώµατα των αγγείων και σχηµατίζει αθηρωµατική πλάκα. Περισσότερα φαινολικά παράγωγα βρίσκονται στο κόκκινο κρασί παρά στο λευκό. Με την κατάχρηση ό µως του κρασιού ή άλλων αλκοολούχων ποτών η αυξηµένη ποσότητα αλκοόλης που εισάγεται στον οργανισµό έχει τοξικές επιδράσεις διότι συντελεί στη παραγωγή ελευθέρων ριζών οι οποίες προκαλούν βλάβες στις πρωτεΐνες, στο DNA και τα λιπίδια. Οι σαλικυλικές ενώσεις δρουν όπως η ασπιρίνη εµποδίζοντας την συγκόλληση των αιµοπεταλίων οπότε αποφεύγεται ο σχηµατισµός θρόµβων. Το κρασί, λόγω των ευεργετικών του επιδράσεων, έχει περιληφθεί στην διαιτητική πυραµίδα όπως αυτή διαµορφώθηκε σε συνέδριο του Harvard. Η πυραµίδα συνιστά λίγες φορές το µήνα κρέας, λίγες φορές την εβδοµάδα ψάρι και καθηµερινά φαγητό µε βάση ελιές, ελαιόλαδο, γαλακτοκοµικά, όσπρια, δηµητριακά, φρούτα, λαχανικά, και κρασί. Ø Το κρασί είναι ποτό του οικογενειακού τραπεζιού και της συντροφιάς. Ø Τα «σκληρά» ποτά είναι της µοναξιάς και του αλκοολισµού. Να πίνουµε κρασί όχι σαν πότες αλλά σαν συµποσιαστές. Οι αρχαίοι πρόγονοί µας έπιναν κρασί στα περίφηµα συµπόσια όπου επικρατούσαν ο κανόνας, το µέτρο, η συντροφικότητα, το πνεύµα και η απόλαυση. 9\n10 2.4 Το κρασί στην αρχαιότητα Το πρώτο ζυθοποιείο χρονολογείται περίπου το 3700 π.χ. στην Αίγυπτο. Το κρασί ανακαλύφθηκε αργότερα στην αρχαία Μεσοποταµία. Μια παλλακίδα που έπεσε στη δυσµένεια του βασιλιά, µη αντέχοντας την απόρριψή του, αποφάσισε να αυτοκτονήσει. Πήγε και κλείστηκε σε αποθήκες όπου ήταν αποθηκευµένα σταφύλια γνωρίζοντας ότι η ατµόσφαιρα εκεί ήταν βαριά. Αυτό οφείλονταν στο ότι, λόγω της αλκοολικής ζύµωσης, παραγόταν µεγάλες ποσότητες CO 2 το οποίο παρέµενε, ολοένα αυξανόµενο, στον κλειστό χώρο µε αποτέλεσµα να υπάρχει κίνδυνος θανάτου από ασφυξία. Μάλιστα για να επιταχύνει τη διαδικασία κατανάλωσε και ορισµένες ποσότητες από τους «δηλητηριώδεις» χυµούς των σταφυλιών. Τελικά µεθυσµένη ξέχασε την αυτοκτονία και σε κατάσταση εφορίας έτρεξε στο βασιλιά να του πει τα νέα. Ο βασιλιάς εντυπωσιάστηκε από την αλλαγή στη συµπεριφορά της και πήγε να δοκιµάσει και αυτός. Και µετά γεννήθηκε το κρασί. Το κρασί εµφανίζεται στην Αρχαία Ελλάδα το 2000 π.χ. Οι ήρωες του Οµηρικού έπους έπιναν κρασί πριν και µετά τη µάχη (όσοι βέβαια επιβίωναν). Η απουσία του κρασιού από έναν λαό τον κατατάσσει στους βαρβάρους. Πίνονταν, σχεδόν πάντα, αναµεµειγµένο µε νερό, γεγονός που εξηγεί η ονοµασία του (από το ρήµα κεράννυµι ή κεραννύω που σηµαίνει αναµειγνύω, ανακατεύω). 10\n11 Ενδιαφέρον παρουσιάζουν τα επίθετα που χρησιµοποιούνται για τον οίνο στον Όµηρο: µελιηδύς, µελίφρων, µελίποτος, ευήνως και ο πολύ σκούρος αίθοψ. Σύµφωνα µε την Ελληνική Μυθολογία, ο Βάκχος έφερε το αµπέλι από την Ινδία στη Θράκη. Από εκεί ο Διόνυσος το χάρισε σ έναν νέο µε το όνοµα Άµπελος. Από την Ελλάδα η καλλιέργεια περνά στην Ιταλία και από εκεί σε όλη τη Μεσόγειο. Ο θεός Διόνυσος µεθυσµένος στέκεται µε δυσκολία στα πόδια του ενώ ένας µικρός Σάτυρος προσπαθεί να τον στηρίξει Στίχοι και κείµενα, χαραγµένα σε µάρµαρο ή γραµµένα σε παπύρους και αργότερα σε λευκό χαρτί, δηλώνουν πως κρασί και ψωµί υπήρχαν στο διαιτολόγιο του Έλληνα για χιλιάδες χρόνια. Το κρασί αναφέρεται στην αρχαιοελληνική λογοτεχνία, στο έπος, στο δράµα, στο φιλοσοφικό διάλογο, στις διατριβές και στη λυρική ποίηση (συµποσιακά τραγούδια, Αλκαίος, Ανακρέων). Νυν µε κοιµήσασθε τεταρκόµενοι φίλον ήτορ σίτου και οίνοιο το γαρµένος εστί και άλκη (Τώρα να κοιµηθείτε, αφού ευφρανθεί η ψυχή σας µε στάρι και κρασί, γιατί αυτά είναι η δύναµη των ανθρώπων) Οµήρου Ιλιάδα,\n12 Το κρασί και το ψωµί ανταµώνουν στην πνευµατική ενότητα της Θείας Μετάληψης και συµβολικά µετουσιώνονται σε σώµα και αίµα του Χριστού. Και οίνος ευφραίνει καρδίαν και άρτος καρδίαν ανθρώπου στηρίζει Δαβιδ, ψαλµός 103,15 Ο Ιπποκράτης χρησιµοποιούσε το κρασί θεραπευτικά, ως αντισηπτικό, καταπραϋντικό, υπνωτικό, αναισθητικό, διεγερτικό της όρεξης, τονωτικό, θεραπευτικό της αναιµίας, προστατευτικό της διάρροιας, αλλά και υπακτικό και διουρητικό κ.λπ. Ιπποκρατικά κείµενα καταγράφουν πόµατα, στα οποία «ο θερµός και ξηρός οίνος δυναµωτικός και κατευναστικός, αντισηπτικός και εξισορροπητικός της ευκρασίας δρα συνεργικώς προς τα λοιπά συστατικά». Ο σοφός Διοσκουρίδης καταγράφει µεγάλη ποικιλία ιατρικών οίνων. Ο Γαληνός παραθέτει πλήθος οινωδών σκευασµάτων µε θεραπευτικές ιδιότητες. Στην αιγυπτιακή και µεσοποταµιακή θεραπευτική, χρησιµοποιούνται τα οινώδη εκχυλίσµατα αρωµατικών φυτών. Το κρασί κατέχει εξέχουσα θέση σε πολλούς πολιτισµούς και θρησκείες ως µοναδικό ποτό συνδεδεµένο µε το µέτρο, την καλή σωµατική και ψυχική κατάσταση, του ισορροπηµένου τρόπου ζωής και τη µακροζωία Πηγή έµπνευσης, µέσο αναψυχής και επικοινωνίας. 12\n13 2.5 «Πράσινο» κρασί Οι αµπελουργοί σήµερα θα πρέπει να ραντίζουν 3 φορές το χρόνο τα κλίµατά τους µε ισχυρά δηλητήρια γιατί διαφορετικά η σοδειά θα καταστραφεί πλήρως. Παραγωγοί µικρής κλίµακας σε χωριά δεν αγοράζουν σταφύλια από το εµπόριο διότι «ξέρουν»!!! Ο τρόπος για καθαρά και πραγµατικά «πράσινα» σταφύλια είναι η βιολογική καλλιέργεια. Στόχοι της βιολογικής αµπελοκαλλιέργειας Ø Χρήση αβλαβών πρώτων υλών και απορριµµάτων. Ø Κλειστός βιολογικός κύκλος παραγωγής µέσα στην επιχείρηση, µε επανάχρηση όλων των οργανικών ουσιών που προκύπτουν κατά την καλλιέργεια και την επεξεργασία. Αυτές οι ουσίες µπορούν είτε να συγκεντρωθούν σε σωρούς για τη δηµιουργία κοµπόστ, είτε να διοχετευθούν στο έδαφος ύ στερα από µια επιφανειακή βιοαποικοδόµηση. Ø Ανάπτυξη ανθεκτικών φυτών χωρίς τη χρήση ζιζανιοκτόνων, συνθετικών εντοµοκτόνων και οργανικών µυκητοκτόνων. 13\n14 Μερικές ουσίες και µέθοδοι που επιτρέπεται να χρησιµοποιούνται για την προστασία των φυτών είναι: Χρήση ωφέλιµων εντόµων (π.χ. ichneumonidae) Προστασία από τα πουλιά Παγίδες µε κόλλα Φυτικά σκευάσµατα (εκχυλίσµατα κ.λπ.) Άλευρα και εκχυλίσµατα φυκιών Γαλακτοκοµικά προϊόντα Ρευστό πυρίτιο Υδρύαλος, πυριτικά άλατα του νατρίου ή του καλίου Σκόνη πετρωµάτων, άργιλοι Ανόργανα χαλκούχα σκευάσµατα (σε µικρές ποσότητες) Φυτικά έλαια (σιναπέλαιο), Παραφινέλαιο Ø Δεν πρέπει να χρησιµοποιούνται βιοµηχανικά λιπάσµατα µα οργανικά όπως: Κοπριά αγροτικών ζώων Κοπριά πουλερικών (µόνο αφυδατωµένη ή αποξηραµένη) Υποπροϊόντα από τα σφαγεία και την ιχθυοβιοµηχανία, όπως άλευρο κεράτων, αιµατάλευρο, οστεάλευρο, άλευρο από φτερά και τρίχες Κοµπόστ οικιακών απορριµµάτων µετά από διαλογή (µόνο φυτικά και ζωικά) Υποπροϊόντα φυτικής προέλευσης και απόβλητα από την οινοποίηση Άχυρα, Κοµπόστ από φλοιούς δένδρων και από άλλα υλικά φυτικής προέλευσης Ø Σε µικρές ποσότητες επιτρέπονται τα ανόργανα λιπάσµατα όπως: Σκόνη πετρωµάτων, άργιλοι Ασβέστιο φυσικής προέλευσης Μη επεξεργασµένα φωσφορικά άλατα, σκωρία Thomas Θειικό µαγνήσιο, θειικό κάλιο 14\n15 Ø Όλα τα οργανικά στερεά και υγρά απόβλητα που προκύπτουν κατά τις επεξεργασίες θα πρέπει να διαχειρίζονται µε τέτοιο τρόπο ώστε να µην αποτελούν καµία επιβάρυνση για το περιβάλλον. Ø Τεχνικές που καταναλώνουν πολύ ενέργεια και πρώτες ύλες να αποφεύγονται. Ø Η χρησιµοποίηση ξύλινων υλικών υποστύλωσης, που πιθανώς κυκλοφορούν στο εµπόριο και προερχόµενα από τροπικά δάση, απαγορεύεται. Ø Για τη λειτουργία των αµπελουργικών µηχανηµάτων να χρησιµοποιούνται έλαια φυτικής προέλευσης (εφόσον διατίθενται στο εµπόριο). Τελικά η σωστή εφαρµογή µιας βιολογικής καλλιέργειας πρέπει να έχει ανώτερο κίνητρο από την ανάγκη για καθαρότερα προϊόντα. Το κίνητρο της «ειρηνικής» συµβίωσης, του σεβασµού και της αγάπης. 2.6 Μεθανόλη Παλαιότερα η µεθανόλη παρασκευάζονταν µε ξηρά απόσταξη του ξύλου γι αυτό και ονοµάζεται εµπειρικά ξυλόπνευµα. Σήµερα παρασκευάζεται βιοµηχανικά από το CO. CO + 2H 2 καταλύ τες CH 3 OH Η ονοµασία µεθυλική αλκοόλη προέρχεται από τις Ελληνικές λέξει µέθη και ύλη (ξυλεία, δάσος). Περιέχεται σε µικρές ποσότητες στα νέα κρασιά κυρίως στους µηλίτες. Η µεθανόλη που παράγεται από τη βιοµηχανία χρησιµοποιείται για την παρασκευή της φορµαλδεΰδης, ως διαλύτης και ως αντιπηκτικό. Δυστυχώς όµως χρησιµοποιείται παράνοµα για νοθεία στα ποτά. 15\n16 2.7 Νοθεία στα ποτά Στην Ελλάδα τα παραδοσιακά ποτά ήταν το κρασί, το ούζο και το τσίπουρο. Σήµερα όµως η κατανάλωση ποτών υψηλής περιεκτικότητας σε αλκοόλη έχει ξεπεράσει την κατανάλωση των παραδοσιακών ποτών. Το κρασί νοθεύεται µε προσθήκη νερού που δεν είναι επικίνδυνο για την υγεία, ενώ το ούζο είναι το µοναδικό ποτό που δεν µπορεί να νοθευτεί διότι η προσθήκη άλλης ουσίας αλλάζει το χρώµα του. Η νοθεία είναι συνηθισµένο φαινόµενο στα ποτά που καταναλώνονται περισσότερο και κοστίζουν ακριβότερα Όµως ακόµη κι αν τα ποτά αυτά είναι «καθαρά» ο κίνδυνος βλάβης του ήπατος παραµένει εξαιρετικά υψηλότερος από εκείνον που προκαλεί η κατανάλωση κρασιού. Από έρευνες του ΣΔΟΕ και του Γενικού Χηµείου του Κράτους, που πραγµατοποιήθηκαν το καλοκαίρι του 2005, διαπιστώθηκε ότι bar και εστιατόρια σερβίρουν νοθευµένα ποτά σε ποσοστό, που φτάνει ακόµα και το 100%. Σύµφωνα µε στοιχεία του Γενικού Χηµείου του Κράτους νοθευµένα βρέθηκαν το 20% των δειγµάτων ουίσκι, το 65% των δειγµάτων βότκας και το 100% των δειγµάτων ρούµι και τεκίλας. Τα νοθευµένα ποτά περιέχουν µεθανόλη. Η µεθανόλη είναι τοξικό δηλητήριο. Κατανάλωση ποσότητας 2mL προκαλεί τύφλωση ενώ ποσότητα 30 ml προκαλεί το θάνατο. 16\n17 Η τοξικότητα της µεθανόλης οφείλεται στο ό τι µετατρέπεται στον οργανισµό σε µεθανικό οξύ (µυρµηκικό οξύ) και µεθανάλη (φορµαλδεΰδη) η οποία προσβάλλει τα κύτταρα του αµφιβληστροειδή χιτώνα των µατιών και άλλων ζωτικών οργάνων. Τα ποτά που περιέχουν µεγαλύτερες ποσότητες µεθανόλης επιφέρουν περισσότερους πονοκεφάλους. Δεν είναι κρίµα να καταστρέφεται κάτι τόσο πολύτιµο, όσο τα µάτια µας, για µια κακή συνήθεια; Το 1985 ξέσπασε σκάνδαλο στη Αυστρία επειδή οινοπαραγωγοί προσθέσανε στο κρασί αιθανοδιόλη (γλυκόλη HO-CH 2 CH 2 -OH) η οποία είναι δηλητήριο όπως και η µεθανόλη. Η γλυκόλη είναι πιο παχύρρευστη από την αιθανόλη (µεγαλύτερο ιξώδες) και προστέθηκε στα κρασιά ώστε να αυξηθεί το ιξώδες τους και να πουληθούν ακριβότερα. Η αιθανοδιόλη χρησιµοποιείται σαν αντιπηκτικό στα συστήµατα ψύξης των µηχανών, σαν διαλύτης και για την παρασκευή πολυεστέρων. Ένας µη ειδικός, είναι πολύ δύσκολο να αντιληφθεί τη νοθεία. Ενδεχοµένως να το καταλαβαίνουν όσοι επιλέγουν πάντα µια συγκεκριµένη µάρκα ποτού οπότε αντιλαµβάνονται τη διαφορετική γεύση σε περίπτωση νοθείας. Τα συµπτώµατα από κατανάλωση "µπόµπας" είναι έντονος πονοκέφαλος και ζάλη. Αν καταναλωθούν µεγάλες ποσότητες, τα συµπτώµατα γίνονται πολύ έντονα και το άτοµο µπορεί να χάσει τις αισθήσεις του ενώ σε περιπτώσεις πολύ µεγάλης κατανάλωσης είναι δυνατόν να προκληθεί θάνατος. 17\n18 Τα νοθευµένα ποτά παρασκευάζονται σε παράνοµα αποστακτήρια µε χαµηλής ποιότητας οινόπνευµα και προωθούνται στα κέντρα διασκέδασης τα οποία τα αγοράζουν σε πολύ χαµηλές τιµές. Τα κυκλώµατα, που προωθούν τα παράνοµα ποτά πραγµατοποιούν τζίρο πολλών εκατοµµυρίων ευρώ, καθώς δεν καταβάλλουν τον ειδικό φόρο κατανάλωσης που επιβάλλεται στα νόµιµα ποτά, ενώ για την παρασκευή τους χρησιµοποιούνται χαµηλής ποιότητας υλικά. Απαιτείται µεγάλη προσοχή στην κατανάλωση ποτών. Υπάρχουν πολλές περιπτώσεις, ιδίως νεαρών ατόµων, που έχουν φτάσει σε κατάσταση ψυχικής στην αρχή και σωµατικής τελικά εξάρτησης από το ποτό, κυρίως ουίσκι ή βότκα (τα ποτά αυτά περιέχουν περίπου 40% οινόπνευµα ενώ το κρασί 12% και η µπύρα 6%). Οι περιπτώσεις αλκοολικής ψύχωσης δεν είναι σπάνιες και τα αποτελέσµατα είναι ολέθρια όχι µόνο για τα εξαρτώµενα άτοµα αλλά και για το οικογενειακό τους περιβάλλον. Από υπερκατανάλωση ή από στέρηση τα άτοµα µπορεί να έχουν παραισθήσεις, να δρουν εκτός ελέγχου και να µη θυµούνται τις πράξεις τους οι οποίες συχνά είναι βίαιες. Ζωτικά όργανα του οργανισµού βλάπτονται ανεπανόρθωτα. Και αν όλα αυτά συµβούν σε µικρή ηλικία αποτελούν κακή προϋπόθεση για την εξέλιξη της υπόλοιπης ζωής. Ø Τελικά αν δε προσέξει κανείς µπορεί το ποτό να τον «πιεί» αντί να το πίνει. Η τηλεοπτική διαφήµιση των αλκοολούχων αποτελεί παρότρυνση, στην κατανάλωσή τους. Η κατανάλωση αλκοόλ από τους τηλεοπτικούς ήρωες, παρουσιάζεται ως γοητευτική συνήθεια, χωρίς σοβαρές συνέπειες και συνδέεται µε κοινωνικότητα, κοµψότητα, ελκυστικότητα, επιτυχία, ειδυλλιακές καταστάσεις, περιπέτεια. Οι πρωταγωνιστές των ταινιών ή των σήριαλ παρουσιάζονται µε ένα ποτήρι στο χέρι ή σε κατάσταση µέθης χωρίς αυτό να δηµιουργεί προβλήµατα. 18\n19 Ακόµη και αν δεχθεί κανείς ότι µικρή κατανάλωση ποτών µπορεί να έχει ευεργετικά αποτελέσµατα είναι πέραν του βέβαιου ότι η κατάχρηση όχι µόνο αντισταθµίζει τα θετικά οφέλη αλλά οδηγεί τους ανθρώπους σε αθλιότητα και δυστυχία. Άλλά και τα µη αλκοολούχα ποτά δεν είναι εντελώς αθώα. Η κατανάλωση µεγάλης ποσότητας αεριούχων ποτών, όπως η κόκα κόλα, µπορεί να εξασθενίζει τα οστά οπότε αυξάνεται ο κίνδυνος τον ασθενειών σε αυτά. Τα αεριούχα ποτά περιέχουν διοξειδίου του άνθρακα, το οποίο ενισχύει την οξύτητά τους. Κατά την κατανάλωσή τους, το οξύ εισέρχεται στο κυκλοφορικό σύστηµα, και αντιδρά µε το ασβέστιο των οστών. Σε έρευνα, οι επιστήµονες ζήτησαν από µία οµάδα ανδρών να πίνουν επί 10 ηµέρες δύο λίτρα κόκα κόλα ηµερησίως. Στη συνέχεια, ζητήθηκε από τους ίδιους να αντικαταστήσουν την κόκα κόλα µε γάλα για άλλο ένα δεκαήµερο. Από τις εξετάσεις που ακολούθησαν διαπιστώθηκε σοβαρή απώλεια οστικής µάζας και επιβράδυνση της ανάπτυξης των οστών. 19\n20 3. Υδρογονάνθρακες Οι υδρογονάνθρακες προέρχονται από τις ατελείς καύσεις των καυσίµων, από την καταλυτική πυρόλυση του πετρελαίου, από εκποµπές της βιοµηχανίας, από εξατµίσεις διαλυτών, από αποτεφρώσεις και από τη φύση (όπως CH 4 και τερπένια από τα κωνοφόρα δένδρα). Οι υδρογονάνθρακες: συνεισφέρουν στην δηµιουργία της φωτοχηµικής ρύπανσης (παράγουν τις φωτοοξειδωτικές ουσίες PANs) έχουν πολλές αρνητικές επιδράσεις στους ζωντανούς οργανισµούς και πολλοί από αυτούς είναι καρκινογόνοι, κυτταροτοξικοί και µεταλλαξιογόνοι. 3.1 Μεθάνιο Το µεθάνιο είναι το κύριο συστατικό του φυσικού αερίου και σαν καύσιµο προκαλεί λιγότερη ρύπανση στο περιβάλλον από το πετρέλαιο. Όµως όταν εκλύεται στην ατµόσφαιρα ενισχύει σηµαντικά το φαινόµενο του θερµοκηπίου (το µεθάνιο είναι 20 φορές ισχυρότερο αέριο θερµοκηπίου από το CO 2 ). Μεθάνιο παράγεται κατά τη σήψη των οργανικών ουσιών που προκαλείται από διάφορα αναερόβια βακτήρια. Το 30% της ποσότητας του µεθανίου που εκλύεται στην ατµόσφαιρα οφείλεται στη δραστηριότητα των βακτηρίων που υπάρχουν στα µηρυκαστικά (κυρίως στις αγελάδες). Για τον περιορισµό του µεθανίου που προέρχεται από τα µηρυκαστικά, έχει αρχίσει πειραµατικά ένα πρόγραµµα εµβολιασµού των ζώων µε ένα εµβόλιο που ελαττώνει τον πληθυσµό των βακτηρίων που συµβιώνουν µαζί τους. 20\n21 Μεγάλες ποσότητες µεθανίου υπάρχουν στο υπέδαφος και στους ωκεανούς. Ακόµη και σήµερα άνθρωποι χάνουν τη ζωή τους από εκρήξεις µεθανίου στις στοές των ανθρακωρυχείων. Η παραγωγή του µεθανίου στους ωκεανούς οφείλεται στη δράση βακτηρίων που βρίσκονται σε ιζηµατογενή πετρώµατα πλούσια σε οργανική ύλη. Το αέριο που παράγεται εγκλωβίζεται σε θυλάκους, κοντά στο βυθό, αλλά όταν αναπτυχθεί αρκετή πίεση απελευθερώνεται βίαια. Η απότοµη έκλυση µεθανίου από τα βάθη των ωκεανών έχει σαν αποτέλεσµα να γίνεται η θάλασσα ελαφρότερη και από τον αέρα. Αν κάποιο πλοίο βρεθεί στην περιοχή τη στιγµή απελευθέρωσης του αερίου, θα βυθιστεί αµέσως. Πιθανολογείται ότι τεράστιες ποσότητες µεθανίου που διοχετεύθηκαν στην ατµόσφαιρα κατά το παρελθόν ήταν υπεύθυνες για την αύξηση της θερµοκρασίας της Γης. Αύξηση της θερµοκρασίας στους ωκεανούς κατά 1 o C είναι δυνατό να προκαλέσει απελευθέρωση µεγάλων ποσοτήτων µεθανίου στην ατµόσφαιρα µε συνέπεια την αλλαγή του κλίµατος. Μεθάνιο υπάρχει και σε άλλους πλανήτες (η ατµόσφαιρα του πλανήτη Ποσειδώνα περιέχει µεθάνιο, αιθένιο και αιθίνιο). 3.2 Αιθυλένιο Παράγεται από το πετρέλαιο µε πυρόλυση ή αφυδρογόνωση: C 13 H 28 C 8 H 18 + CH 2 =CH 2 + CH 3 CH=CH 2 CH 3 CH 3 CH 2 =CH 2 + H 2 21\n22 Το αιθένιο χρησιµοποιείται για βιοµηχανική παραγωγή πλήθους οργανικών χηµικών όπως: πολυαιθυλένιο βενζόλιο, αιθυλοβενζόλιο, στυρόλιο, πολυστυρόλιο διχλωραιθάνιο, χλωροαιθένιο, χλωροαιθάνιο, PVC, Pb(C 2 H 5 ) 4 αιθανόλη, αιθανάλη, αιθανικό οξύ Αιθυλένιο και γεωργία Είναι γνωστό πως αν σε αποθηκευµένα µήλα σαπίσει ένα τότε, σε λίγο καιρό, θα σαπίσουν όλα. Από το σάπιο µήλο παράγεται αιθυλέν ιο που προκαλεί βλάβες στα γειτονικά υγιή φρούτα. Αυτά σαπίζουν, απελευθερώνουν C 2 H 4 και έτσι αλυσιδωτά προσβάλλονται όλα. Παλαιότερα υπήρχε η αντίληψη πως η παραγωγή του C 2 H 4 είναι αποτέλεσµα µόλυνσης των φυτών από κάποιο παθογόνο µικρόβιο ή καταστροφής ορισµένων κυττάρων από κάποια αιτία. Αποδείχθηκε όµως πως το C 2 H 4 παράγεται φυσιολογικά από υγιή κύτταρα και ασκεί ρυθµιστικό έλεγχο στην ωρίµανση. Έτσι σήµερα θεωρείται ως φυτορµόνη που συντελεί στην ωρίµανση των καρπών, την γήρανση, την αποκοπή των φύλλων και την προώθηση της άνθισης. Παράγεται στα φυτά κατά το µεταβολισµό του αµινοξέος µεθειονίνη: CH 3 -S-CH 2 CH 2 -CH-COO - + NH 3 CH 3 -SH + CH 2 =CH 2 + CO 2 + HCN Η παροχή C 2 H 4 επιταχύνει την ωρίµαση φρούτων, όπως η µπανάνα το αβοκάντο, τα ακτινίδια, ενώ παράλληλα και οι ίδιοι οι καρποί παράγουν σηµαντικές ποσότητες C 2 H 4 στη διάρκεια της ωρίµασης. Προκαλεί την εύκολη αποκοπή των φύλλων π.χ. της φασολιάς. Βελτιώνει την εµφάνιση των λεµονιών (αποκτούν κίτρινο χρώµα). 22\n23 Πολλοί καρποί είναι πράσινοι λόγω της χλωροφύλλης. Το αιθυλένιο προκαλεί τη διάσπαση των χρωστικών της χλωροφύλλης µε αποτέλεσµα οι καρποί να αποκτούν κίτρινο, πορτοκαλί ή κόκκινο χρώµα από τα καροτένια, τις ξανθοφύλλες και τις ανθοκυάνες ή άλλες χρωστικές. Οι χρωστικές αυτές µπορεί να δηµιουργούνται κατά την ωρίµαση ή να προϋπάρχουν και να αποκαλύπτονται µετά την καταστροφή της χλωροφύλλης. Η ωρίµανση µπορεί να καθυστερεί: αν αποµακρύνεται το αιθυλένιο από τα φρούτα µε εξαερισµό σε ατµόσφαιρα εµπλουτισµένη µε CO 2 σε ατµόσφαιρα µε µειωµένη ποσότητα οξυγόνου σε χαµηλή θερµοκρασία Η αυξηµένη συγκέντρωση CO 2 παρεµποδίζει τη δράση του αιθυλενίου καθυστερώντας την ωρίµανση των καρπών. Το οξυγόνο χρειάζεται τόσο για την παραγωγή όσο και για τη δράση του αιθυλενίου. Σε πολύ χαµηλή θερµοκρασία (κοντά στο σηµείο πήξεως του νερού) δεν παράγεται αιθυλένιο αλλά και η δράση του περιορίζεται στο ελάχιστο. Σε υψηλές όµως θερµοκρασίες η επίδραση του αιθυλενίου στην ωρίµανση και το γηρασµό είναι έντονη. Καθώς αυξάνεται η θερµοκρασία από τους 0 0 C µέχρι τους 25 0 C αυξάνεται η παραγωγή αιθυλενίου. Στη γεωργία χρησιµοποιείται το 2-χλωροαιθυλοφωσφορικό οξύ, ClCH 2 CH 2 PO(OH) 2 σαν πηγή αιθυλενίου. Προστίθεται στις καλλιέργειες µε ντοµάτες, µήλα, κεράσια, βαµβάκι κ.α. ώστε να ωριµάζουν οµοιόµορφα και να γίνεται συνολική συγκοµιδή. Σε πολλές περιπτώσεις συλλέγονται και αποθηκεύονται άγουρα φρούτα και λαχανικά όπως π.χ. ντοµάτες. Αυτό γίνεται διότι για τη διακίνηση από τον παραγωγό προς στον καταναλωτή µέσω των εµπόρων, της λαχαναγοράς και των µανάβηδων απαιτούνται σε ορισµένες περιπτώσεις αρκετές ηµέρες οπότε, τα ώριµα φρούτα και λαχανικά θα είχαν καταστραφεί. 23


Δείπνο: Τα κρασιά του Νεου Κόσμου - Online Κάβα House of Wine - e-κάβα σου\nΜιά πολύ ενδιαφέρουσα εκδήλωση-δείπνο διοργανώθηκε γιά τους φίλους και απόφοιτους του Σεμιναρίου Απόλαυσης του Κρασιού του Θ. Λέλεκα, με την υποστήριξη του House of Wine, που προσέφερε όλα τα κρασιά.\nΤο δείπνο, με θέμα τα κρασιά του Νέου Κόσμου έλαβε χώρα στο γνωστό Bizart, στο Μαρούσι (Κηφισίας 70 ), στο κελάρι του οποίου φιλοξενείται και το σεμινάριο, με έναν πλούσιο μπουφέ που συγκέντρωσε τα θετικότερα σχόλια. Τα κρασιά που είχαν επιλεγεί για το δείπνο ήταν όλα του νέου κόσμου, και συγκεκριμένα από την Αυστραλία, τη Χιλή και τη Νότια Αφρική, και συνδυάστηκαν με την ποικιλία των πιάτων τέλεια.\nΗταν μιά ζεστή, φιλική και χαρούμενη βραδυά, στην οποία συμμετείχαν περίπου 100 άτομα, με κέφι και με πολή ...όρεξη.\nΤο House of Wine προκειται να υποστηρίξει, αλλά και να διοργανώσει τέτοιες βραδυές γευσιγνωσία και οινογνωσίας, γι' αυτό παρακολουθείτε συχνά\nΤα κρασιά του δείπνου, επιλογής του Θ. Λέλεκα, ήσαν:\nΤο Goat Father 2006, ένα ιδιαίτερα ευχάριστο και φιλικό ερυθρό κρασί, με πεντακάθαρη μύτη κόκκινων φρούτων, όμορφο σώμα και σφιχτές τανίνες, το Shaw & Smith Shiraz 2006 , μιά εκλεκτή ετικέτα Shiraz από ένα εξαιρετικό Αυστραλιανό οινοποιείο, πολύπλοκο, πικάντικο και γεμάτο, ένα ερυθρό που συναρπάζει συνοδεύοντας πλούσια και αντίστοιχα πικάντικα πιάτα, το Cherub Rose 2008 , ένα όμορφο Χιλιανό ροζέ από Syrah που σε κερδίζει από την πρώτη γουλιά, και τέλος το Muscatheer FR 2004 , ένα από τα πιο εντυπωσιακά εισαγόμενα γλυκά κρασιά, με περίπλοκα αρώματα φρούτων, λουλουδιών και βοτάνων.


Εκτός Μεγιάδο και Μάνος από το φιλικό του ΟΦΗ με τον Πλατανιά\nΣαβ. 4 ΑΠΡ 20 04:58\nΜε προπόνηση που έγινε στο Βαρδινογιάννειο αθλητικό κέντρο, ολοκληρώθηκε η προετοιμασία του ΟΦΗ για την φιλική αναμέτρηση του Σαββάτου (5μμ) με τον Πλατανιά στο Παγκρήτιο Στάδιο.\nΟ Φελίπε Σόουζα έκανε θεραπεία και ο Κώστας Γιαννούλης ακολούθησε για μια ακόμα ημέρα ατομικό πρόγραμμα. Μετά το τέλος της προπόνησης έγιναν γνωστά τα ονόματα των ποδοσφαιριστών που συμπεριλήφθηκαν στην αποστολή για το ματς με τον Πλατανιά.\nΑυτοί είναι οι: Σωτηρίου, Γουάλι, Μαρινάκης, Μπράουν, Νάστος, Σακόρ, Nέιρα, Nαμπί, Τσιλιανίδης, Σεμέντο, Φιγκεϊρέντο, Βαζ, Περδίκης, Δεληγιαννίδης, Μπολάκης, Ντίνας, Κουτρουμπής, Στάικος, Σουρνάκης, Κοροβέσης, Νοικοκυράκης.\nΣτην αποστολή δε συμπεριλαμβάνεται ο Mεγιάδο, ο οποίος αισθάνθηκε ενοχλήσεις στον προσαγωγό και για λόγους προφύλαξης έμεινε εκτός αποστολής. Επίσης για λόγους ξεκούρασης έμεινε εκτός αποστολής και ο Μάνος.


Επιστήμονες: «30.000-50.000 τα ενεργά κρούσματα» - Άνοιγμα σχολείων, περιορισμός μετακινήσεων - DailyPost.gr\nΟ καθηγητής πνευμονολογίας και αντιπρόεδρος της ελληνικής πνευμονολογικής εταιρείας, Νίκος Τζανάκης, μιλώντας στον ΣΚΑΪ, σημείωσε ότι ο αριθμός των κρουσμάτων είναι στην πραγματικότητα διπλάσιος ή ακόμα και τριπλάσιος εκτιμώντας ότι αυτή τη στιγμή στη χώρα υπάρχουν 30.000-50.000 ενεργά κρούσματα, ενώ εξέφρασε τον φόβο μήπως η χώρα επιστρέψει επιδημιολογικά στα δεδομένα του Νοεμβρίου.\nΑκόμη, ο κ. Τζανάκης τόνισε ότι τα σχολεία θα πρέπει να ανοίξουν με πολύ μεγάλη προσοχή και να μην κλείσει οριζόντια η κοινωνία σε όλη την Ελλάδα, αλλά να ληφθούν εστιασμένα μέτρα στις περιοχές που υπάρχει πρόβλημα. «Για παράδειγμα θα μπορούσε το λιανεμπόριο στις κόκκινες περιοχές, όχι να κλείσει, αλλά να αλλάξει μορφή. Και σε αυτές περιοχές περιλαμβάνω και την Αττική. Δεν μπορούμε να κλείσουμε μια κοινωνία ξανά», επισήμανε.\nΔερμιτζάκης: Η κυβέρνηση πρέπει να περιορίσει την κινητικότητα\nΑπό την πλευρά του, ο καθηγητής Γενετικής στην ιατρική σχολή του πανεπιστημίου της Γενεύης, Μανώλης Δερμιτζάκης εξέφρασε τον προβληματισμό του για την προέλευση των κρουσμάτων.\n«Μου φαίνεται περίεργος ο τρόπος που αυξήθηκαν τα γραφήματα του ΕΟΔΥ. Αυτή η αύξηση δεν είναι αυτής της εβδομάδας, αλλά της προηγούμενης. Δε θεωρώ ότι οφείλεται στα σχολεία που είναι τα πρώτα που άνοιξαν, καθώς η μετάδοση μέσω των παιδιών έχει καθυστέρηση δεδομένου ότι μεταδίδουν λιγότερο και δεν έχουν συμπτώματα. Επομένως οι πρώτες μεταδόσεις που θα γίνουν στα σχολεία δε θα φαίνονται. Για την αγορά δεν μπορούμε να πούμε ότι οφείλεται γιατί άνοιξε την προηγούμενη εβδομάδα. Τα κρούσματα έχουν αρχίσει να αυξάνονται σχεδόν από την αρχή της προηγούμενης εβδομάδας. Ελπίζω τα κρούσματα να είναι κάποια υπολείμματα από τις γιορτές. Αν είναι από τότε, πρέπει να δούμε τον αριθμό αυτόν να σταθεροποιείται. Αν όμως συνεχίσουν να αυξάνονται θα είναι πολύ ανησυχητικό και ίσως να έχουν να κάνουν με την κινητικότητα των γονέων», σημείωσε.\nΑναφερόμενος στα μέτρα που πρέπει να λάβει η κυβέρνηση για να ανακόψει την πορεία των κρουσμάτων, ο κ. Δερμιτζάκης εξέφρασε την άποψη ότι πρέπει να δοθεί προτεραιότητα στο άνοιγμα των γυμνασίων και των λυκείων και μετά στην αγορά. «Με αυτά τα δεδομένα, κατά την προσωπική μου άποψη πρέπει να δοθεί προτεραιότητα στο άνοιγμα των γυμνασίων και των λυκείων και μετά στην αγορά. Με το click away δε θα αλλάξουν πολύ τα πράγματα, γιατί θα υπάρχει συνωστισμός στις ουρές έξω από τα καταστήματα. Δεν αλλάζει την κινητικότητα», επισήμανε.\nΚαι πρόσθεσε ότι η κυβέρνηση θα πρέπει να βρει έναν τρόπο να περιορίσει την κινητικότητα. «Ενώ στο πρώτο lockdown οι ώρες που είχαμε στα SMS σήμαιναν κάτι και ο κόσμος νόμιζε ότι αυτό το διαχειρίζεται η κυβέρνηση και ελέγχει, τώρα διαπίστωσαν όλοι ότι μπορούν να στέλνουν πολλαπλά μηνύματα και να βγαίνουν έξω, που σημαίνει ότι δεν υπάρχει περιορισμός κανένας. Αν τίθεται θέμα προσωπικών δεδομένων και δεν μπορεί η κυβέρνηση να ελέγχει ποιος βγαίνει, είναι εντελώς άχρηστη η χρήση του SMS. Εγώ προτείνω να περιοριστούν οι μετακινήσεις, με ποιο τρόπο θα το κάνει η κυβέρνηση δεν ξέρω», υπογράμμισε ο καθηγητής Γενετικής.\nΕπίσημο: Δύο κρούσματα της μετάλλαξης Όμικρον στην Αθήνα